sagorsarker/bangla-wikipedia huggingface dataset:
জাতীয় সড়ক ১৬৩ (ভারত)

জাতীয় সড়ক ১৬৩ (পূর্বে ছিল এনএইচ ২০২) ভারতের একটি জাতীয় মহাসড়ক, যা তেলেঙ্গানার হায়দ্রাবাদ এবং ছত্তিশগড়ের ভোপালপতনমকে সড়ক পথে যুক্ত করেছে। এনএইচ ১৬৩ হিসাবে এটিকে নামকরণ করা হয়। 
জাতীয় সড়ক ১৬৩ তেলেঙ্গানা ও ছত্তিশগড়ের বিভিন্ন জেলার অনেকগুলি শহরকে সংযুক্ত করেছে। এনএইচ ১৬৩ এর মোট দৈর্ঘ্য ৩৩৪ কিমি (২০৮ মাইল) এবং এটি তেলেঙ্গানা ও ছত্তিশগড় রাজ্য দুটির মধ্য দিয়ে আগ্রসর হয়েছে।
রাজ্যগুলিতে জাতীয় সড়কের রুট দৈর্ঘ্য:
দোপাটি

দোপাটি (বৈজ্ঞানিক নাম: Impatiens balsamina ইংরেজি নাম: Garden Balsam, Lady Slipper) হচ্ছে Balsaminaceae পরিবারের "ইম্পেসেন্স" গণের একটি সপুষ্পক বর্ষজীবী বিরুৎ। দোপাটি প্রায় ৮০ সেমি পর্যন্ত উঁচু হতে পারে। এর ইংরেজি নাম balsam, garden balsam, rose balsam, touch-me-not বা spotted snapweed
উদ্ভিদের বিভিন্ন অংশ বিভিন্ন রোগ এবং ত্বকের সমস্যা সমাধানের জন্য প্রতিকারক হিসাবে ব্যবহার করা হয়।পাতার রস সাপের কামড়নো স্থানে ও ফুলের রস শরীরে পোড়া অংশে প্রশান্তির জন্য ব্যবহার করা হয়।
এটি একটি বর্ষজীবী উদ্ভিদ। এটি উচ্চতায় ২0-৭৫ সেমি লম্বা হয়। এটি পুরু হয় কিন্তু ডাটা নরম। পাতাগুলি সর্পিল ও গভীরভাবে দাগযুক্ত, ২.৫ -৯ সেমি লম্বা এবং ১-২.৫ সেমি বিস্তৃত। ফুলের রং গোলাপী, লাল, ফিকে লাল, বেগুনি অথবা সাদা এবং ফুলের ব্যাস ২.৫-৫ সেমি। মৌমাছি এবং অন্যান্য পোকামাকড় দ্বারা পরাগায়ন হয়।
দোপাটি দক্ষিণ এশিয়ার মধ্যে বাংলাদেশ, ভারত, শ্রীলঙ্কা, মায়ানমার পর্যন্ত বিস্ত‌ৃত।
জুমারবাড়ী ইউনিয়ন

জুমারবাড়ী বাংলাদেশের গাইবান্ধা জেলার সাঘাটা উপজেলার অন্তর্গত একটি ইউনিয়ন।
এই ইউনিয়ন নিন্মলিখিত গ্রাম নিয়ে গঠিত:
সাবেক নাম জুমারবাড়ী বন্দর।
১৮১২ কি.মি(৭০০ বর্গমাইল)
কিন্ডারগার্ডেনঃ
উচ্চ বিদ্যালয়ঃ
অনুপ কুমার

অনুপ কুমার (১৭ জুন ১৯৩০ – ৩ সেপ্টেম্বর ১৯৯৮) ছিলেন একজন ভারতীয় বাঙালি চলচ্চিত্র অভিনেতা। বাংলা চলচ্চিত্রে বিশেষ খ্যাতি অর্জন করলেও তিনি মূলত থিয়েটারকর্মী ছিলেন।
অনুপকুমারের জন্ম ব্রিটিশ ভারতের উত্তর কলকাতায় ১৯৩০ খ্রিস্টাব্দের ১৭ জুন। তার আসল নাম সত্যেন দাস। পিতা বিশিষ্ট নজরুল সংগীত শিল্পী ও সুরকার ধীরেন্দ্রনাথ দাস ও মাতা বিজয়া দেবী। এঁদের আদি নিবাস ছিল পশ্চিমবঙ্গের হুগলি জেলার পাণ্ডুয়ায়। অনুপকুমারের পড়াশোনা কলকাতার ডাফ স্কুলে। অতি অল্প বয়সে থেকেই অভিনয় শুরু করেন এবং এতে হাতেখড়ি পিতার কাছে। ১৯৩৮ খ্রিস্টাব্দে মাত্র আট বৎসর বয়সে ধীরেন্দ্রনাথ গঙ্গোপাধ্যায় পরিচালিত "হাল বাংলা" ছায়াছবিতে তার প্রথম অভিনয়। শিক্ষা শুরু শিশিরকুমার ভাদুড়ীর "শ্রীরঙ্গম"-এ।
অনুপকুমার ১৯৪১ খ্রিস্টাব্দ থেকেই পেশাদার মঞ্চে নিয়মিত শিল্পী ছিলেন। চোদ্দ বৎসর বয়সেই পেশাদারি মঞ্চে "টিপু সুলতান" নাটকে অভিনয় করে খ্যাতি অর্জন করেন। শ্রীরঙ্গম, বিশ্বরূপা, কাশী বিশ্বনাথ মঞ্চে নিয়মিত অভিনয় করতেন। পেশাদারি মঞ্চে আনুমানিক ৫০ টি নাটকে অভিনয় করেছেন। তার অভিনীত উল্লেখযোগ্য নাটকগুলি হল -
কালক্রমে তিনি নিজেকে একজন অন্যতম বিশিষ্ট কৌতুকশিল্পী হিসাবে প্রতিষ্ঠিত করেন। অভিনয়ে অত্যন্ত দক্ষ ছিলেন। বাংলা নাটক ও চলচ্চিত্রের পাশাপাশি তিনি হিন্দি সিনেমা ও 'যাত্রাপালা'য় অভিনয় করেন। ১৯৪৮ - ১৯৫২ খ্রিস্টাব্দে তিনি ভারতীয় গণনাট্য সংঘের সাথেও যুক্ত ছিলেন "নিমন্ত্রণ" ছায়াছবিতে অভিনয় করে শ্রেষ্ঠ আঞ্চলিক ছবির অভিনেতা হিসাবে জাতীয় পুরস্কার লাভ করেন। বাংলা ছায়াছবিতে মূলতঃ পার্শ্বচরিত্রে তার অভিনয় বিশেষ উল্লেখযোগ্য। কয়েকটি ছবিতে অবশ্য নায়কের ভূমিকায় অভিনয় করেছেন। বাংলা চলচ্চিত্রে তিনি কমেডি চরিত্রে অভিনয় করে বহু ছায়াছবিকে ইতিহাসের পাতায় স্থান করে দিয়েছেন। উল্লেখযোগ্য সেই সমস্ত ছায়াছবিগুলি হল -
হিন্দি সিনেমা-
অনুপকুমার ১৯৬৪ খ্রিস্টাব্দে "পলাতক" ছায়াছবিতে শ্রেষ্ঠ অভিনেতা হিসাবে 'বিএফজেএ'পুরস্কার পান। ১৯৮৮ খ্রিস্টাব্দে স্টার থিয়েটার থেকে পান রূপার পদক। পশ্চিমবঙ্গ নাট্য আকাদেমি পুরস্কার পান ১৯৮৯ খ্রিস্টাব্দে। শিরোমণি পুরস্কারের ভূষিত হন ১৯৯১ খ্রিস্টাব্দে। 'দীনবন্ধু পুরস্কার' পান ১৯৯৬ খ্রিস্টাব্দে। ১৯৯৭ খ্রিস্টাব্দে শ্রেষ্ঠ পরিচালকের স্বীকৃতি পান।
জেমস গার্নার

জেমস গার্নার (; জন্ম: জেমস স্কট বামগার্নার, ৭ এপ্রিল ১৯২৮ - ১৯ জুলাই ২০১৪) ছিলেন একজন মার্কিন অভিনেতা, প্রযোজক ও কণ্ঠশিল্পী। পাঁচ দশকের অধিক সময় তিনি বিভিন্ন টেলিভিশন ধারাবাহিক ও পঞ্চাশের অধিক চলচ্চিত্রে অভিনয় করেছেন। টেলিভিশন ও চলচ্চিত্রে কাজের জন্য তিনি একটি একাডেমি পুরস্কারের মনোনয়ন এবং একটি এমি পুরস্কার ও তিনটি গোল্ডেন গ্লোব পুরস্কার অর্জন করেন।
গার্নার ১৯৫০-এর দশকের জনপ্রিয় টিভি ধারাবাহিক হল "মাভেরিক"-এ ব্রেট মাভেরিক ও "দ্য রকফোর্ড ফাইলস্‌"-এ জিম রকফোর্ড চরিত্রে অভিনয় করেন। "দ্য রকফোর্ড ফাইলস্‌" ধারাবাহিকে অভিনয়ের জন্য তিনি দুই বার নাট্য ধারাবাহিকে সেরা কেন্দ্রীয় অভিনেতা বিভাগে একটি প্রাইমটাইম এমি পুরস্কারে মনোনীত হন এবং একবার এই পুরস্কার লাভ করেন। তিনি ১৯৯০-এর দশকে "ডেকোরেশন ডে" (১৯৯০) ও "বারবারিয়ান্স অ্যাট দ্য গেট" (১৯৯৩) টিভি চলচ্চিত্রে অভিনয় করে শ্রেষ্ঠ মিনিধারাবাহিক বা টেলিচলচ্চিত্র অভিনেতা বিভাগে দুটি গোল্ডেন গ্লোব পুরস্কার অর্জন করেন। তিনি স্টিভ ম্যাককুইনের সাথে "দ্য গ্রেট এস্কেপ" (১৯৬৩), প্যাডি চেয়েভ্‌স্কির "দ্য আমেরিকানাইজেশন অব এমিলি" (১৯৬৪), "গ্র্যান্ড প্রিক্স" (১৯৬৬), ব্লেক এডওয়ার্ডসের "ভিক্টর/ভিক্টোরিয়া" (১৯৮২), "মার্ফিস রোম্যান্স" (১৯৮৫), ক্লিন্ট ইস্টউডের সাথে "স্পেস কাউবয়েজ" ও "দ্য নোটবুক" (২০০৪) চলচ্চিত্রে অভিনয় করেন। "মার্ফিস রোম্যান্স" ছবিতে অভিনয়ের জন্য তিনি একটি একাডেমি পুরস্কারের মনোনয়ন লাভ করেন।
কেএনএম ইআর ৪০৬

কেএনএম ইআর ৪০৬ "প্যারানথ্রোপাস বয়েজী" প্রজাতির জীবাশ্ম হয়ে যাওয়া প্রায় সম্পূর্ণ মাথার খুলি।রিচার্ড লিকি ও এইচ মুতুয়া ১৯৬৯ সালে কেনিয়ার কুবি ফোরাতে এটি আবিষ্কার করেন।
এটি একটি প্রাপ্ত বয়স্ক পুরুষ; যার মস্তিষ্কের ধারণ ক্ষমতা ৫১০ সিসি এবং বয়স আনুমানিক ১৭ লক্ষ বছরের পুরনো।​​
সাফ অনূর্ধ্ব-২০ চ্যাম্পিয়নশিপ

সাফ অনূর্ধ্ব-২০ চ্যাম্পিয়নশিপ একটি দ্বি-বার্ষিক আন্তর্জাতিক অ্যাসোসিয়েশন ফুটবল প্রতিযোগিতা যা দক্ষিণ এশীয় ফুটবল ফেডারেশন (সাফ) কর্তৃক তার সদস্য রাষ্ট্রসমূহের অনূর্ধ্ব-২০ জাতীয় দলসমূহের মধ্যে অনুষ্ঠিত হয়। টুর্নামেন্টের প্রথম সংস্করণ ২০১৫ সালে নেপালে অনুষ্ঠিত হয়েছিল। ২০১৭ সালে দ্বিতীয় সংস্করণে "সাফ অনূর্ধ্ব-২০ চ্যাম্পিয়নশিপ" থেকে আনুষ্ঠানিকভাবে নাম পরিবর্তন করে "সাফ অনূর্ধ্ব-১৮ চ্যাম্পিয়নশিপ" করা হয়েছিল, কারণ যেহেতু অধিকাংশ দল এএফসি অনূর্ধ্ব-২০ চ্যাম্পিয়নশিপ বাছাই সামনে রেখে তাদের অনূর্ধ্ব-২০ দলকে যোগ্য মনে করে এবং অংশগ্রহণের জন্য পাঠায়।
কেএনএমডব্লিওটি ১৭০০০

কেএনএমডব্লিওটি ১৭০০০ ( "কালো খুলি") হচ্ছে "প্যারানথ্রোপাস ইথিওপিকাস" এর জীবাশ্ম হয়ে যাওয়া প্রাপ্তবয়স্ক মানুষের খুলি। এটি কেনিয়ার পশ্চিম তুকার্না হ্রদে এলান ওয়াকার আবিষ্কার করেন।
এটি ২৫ লক্ষ বছরের পুরাতন বলে অনুমান করা হয়েছে। এই প্রাপ্ত বয়স্ক মানুষের মস্তিষ্কের ধারণক্ষমতা ছিল ৪১০ সিসি। এর হাড়ের আলে গাট্টাগোট্টা মুলক অর্থাৎ বড়সড় বৈশিষ্ট্য ছিল। ম্যাঙানিজ এর কারণে এর রঞ্জন উচ্চতর। এই জীবাশ্মের মুখ কপাল থেকে বাইরের দিকে প্রসারিত। এর জাইগোম্যাটিক হাড় প্রসারিত এবং হাড়ের আল যে কোনো প্রাক মানুষ থেকে বড়। চোয়ালের ছেদন দাঁত ও পুরঃছেদন দাঁত প্রাক মানবদের বৈশিষ্ট্য; তাদের বড় দাঁত থাকে।
তাশখন্দ–সমরকন্দ উচ্চ গতির রেলপথ

তাশখন্দ–সমরকন্দ উচ্চ গতির রেলপথ বা তাশখন্দ-সমরকান্দ হাই স্পিড রেল লাইন হল দুটি উজবেক শহর তাশখন্দ এবং সমরকন্দের মধ্যে ৩৪৪-কিলোমিটার (২১৪ মাইল) উচ্চ গতির রেল সংযোগ। রুটটি উজবেকিস্তানের চারটি প্রাদেশিক অঞ্চলের মধ্য দিয়ে যায়। এই চারটি চারটি প্রাদেশিক অঞ্চল হল তাশখন্দ, সিরডেরো, জিজাখ এবং সমরকান্দ। ব্র্যান্ড আফরোশিওবের অধীনে সপ্তাহে ৭ দিন ট্রেন চলাচল করে এই রেলপথে। ২২ শে আগস্ট, ২০১৫ তারিখে কার্শিরে রেলপথটির ১৪১ কিলোমিটার দীর্ঘ সম্প্রসারণ শুরু হয় । ২০১৬ সালের ২৫ আগস্ট টেলগো-২৫০ প্রথমবারের মতো সমরকন্দ থেকে ২৫৬ কিলোমিটারের রেলপথের আধুনিকীকরণ প্রকল্প সমাপ্তি করে চলাচল শুরু করে এবং বোখারার পর্যন্ত সম্প্রসারণ শুরু হয়। তাশখন্দ থেকে বুখারার দূরত্ব ৬০০ কিলোমিটার, যা এখন ৭ ঘণ্টার পরিবর্তে ৩ ঘণ্টা ২০ মিনিট অতিক্রম করা সম্ভব। 
নির্মাণ ১১ মার্চ ২০১১ সালে রেলপথের উপর শুরু হয়, পরে সেই বছরে প্রায় ৭০ মিলিয়ন মার্কিন ডলার খরচ করে পরিকল্পনাটি সম্পন্ন হয়। রেলপথটি নতুন এবং পুনর্নির্মাণযোগ্য ট্র্যাক্ট উভয়ের ক্ষেত্রে পাশাপাশি রুটের আধুনিক সংকেত ব্যবস্থাগুলিও যোগ করা হ্য । উচ্চ গতির রেল পরিষেবা সমর্থন করতে সক্ষম ট্র্যাক্ট নির্মাণের পাশাপাশি, প্রকল্পটির অংশ হিসাবে বুখারার ও খিযা শহরগুলির নিম্নমানের কিছু ট্র্যাক্ট নির্মিত হয়েছিল। ৩৪৪ কিলোমিটার (২১৪ মাইল) উচ্চ গতির রেলপথটি দিয়ে ২৫0 কিলোমিটার/ঘণ্টা (১৬০ মাইল) পর্যন্ত গতিতে ট্রেন চলতে সক্ষম। এর ফলে তাশখন্দ এবং সমরকন্দের মধ্যে প্রায় দুই ঘণ্টায় রেলপথে ভ্রমণের সম্ভব হয়েছে। ২০১১ সালের সেপ্টেম্বরে রেলপথটি বাণিজ্যিক কার্যক্রমের জন্য উন্মুক্ত করার কথা হয়েছিল, কিন্তু বিলম্বের মুখোমুখি হয়েছিল নির্মাণ প্রকল্পটি। 
রেলপথ পরিচালনার জন্য দুটি ট্রেন ২০০৯ সালের নভেম্বরে টালগো থেকে ক্রয়ের জন্য €৩৮ মিলিয়ন মূল্যের অর্ডার দেওয়া হয়েছিল, ক্রয়ের খরচটি রেল পরিচালক ওজবেকিস্টন টেমেয়ার ও'ওলারি এবং রাষ্ট্রের "উজবেকিস্তান পুনর্গঠন এবং উন্নয়ন জন্য তহবিল" থেকে পাওয়া ঋণের মধ্যে বিভক্ত ছিল । টালগো ২৫০ শ্রেণির প্রথম ট্রেনটি, ২২ জুলাই ২০১১ সালে তাশকন্দে পৌছায়। প্রতিটি ট্রেনের মধ্যে ২ টি পাওয়ার কার, আট প্যাসেঞ্জার কার এবং ২৭৭ জন যাত্রী ধারণ ক্ষমতা এবং একটি ডাইনিং গাড়ি রয়েছে। দ্বিতীয় ট্রেনটি তাশকন্দে ৯ ডিসেম্বর ২০০১ সালে পৌঁছায়। ২৬ আগস্ট, ২০১১ সালে ট্রেনটি তাশখন্দ থেকে সমরকন্দ পর্যন্ত যাত্রা শুরু করে। 
৮ ই আগস্ট, ২০১১ সাল থেকে সপ্তাহে দুবার ব্র্যান্ড আফরোশিওবের বাণিজ্যিক সেবা শুরু হয়। প্রাথমিকভাবে মোট ভ্রমণের সময় ছিল ২ঃ৩০ ঘণ্টা কিন্তু জানুয়ারী ২০১২ সালে পরিষেবাগুলি প্রতি সপ্তাহে ৫ বারে উন্নীত হয়, এবং দৈনিক পরিষেবা ১৩ ফেব্রুয়ারি ২০১২ সাল থেকে শুরু হয়। ভ্রমণের সময় ১০ ফেব্রুয়ারি ২০১৩ সালের হিসাবে হ্রাস করে ২.২8 ঘণ্টা করা হয়েছে।
হেনরি উড

হেনরি হ্যারি উড (; জন্ম: ১৪ ডিসেম্বর, ১৮৫৩ - মৃত্যু: ৩০ এপ্রিল, ১৯১৯) কেন্টের ডাটফোর্ডে জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ১৮৮৮ থেকে ১৮৯২ সময়কালে ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে কেন্ট ও সারের প্রতিনিধিত্ব করেছেন। দলে তিনি মূলতঃ উইকেট-রক্ষক হিসেবে খেলতেন। ডানহাতে ব্যাটিংয়ের পাশাপাশি সময়ে-সময়ে দলের প্রয়োজনে ডানহাতে মিডিয়াম বোলিংয়ে পারদর্শীতা দেখিয়েছেন ‘হ্যারি’ ডাকনামে পরিচতি হেনরি উড।
১৮৭৬ থেকে ১৯০০ সময়কালে ঘরোয়া প্রথম-শ্রেণীর ক্রিকেটে কেন্ট ও সারের পক্ষে খেলেছেন। টেস্টের তুলনায় প্রথম-শ্রেণীর ক্রিকেটেই অধিক সফলতা পেয়েছেন হেনরি উড।
ডিসেম্বর, ১৮৫৩ সালে কেন্টের ডাটফোর্ডে হেনরি উডের জন্ম। ডাটফোর্ড গ্রামার স্কুলে অধ্যয়নকালেই তিনি তার ক্রিকেট প্রতিভা সর্বসমক্ষে তুলে ধরেন। ১৮৭৭ সালে আয়ারল্যান্ডের টুলামোরের সেন্ট স্টানিসলাস কলেজে পেশাদারী ক্রিকেটে জড়িয়ে পড়েন। এরপর ক্যাটফোর্ড ব্রিজ ও কেন্টের ডোভারে খেলেন।
৮ জুন, ১৮৭৬ তারিখে কেন্টের পক্ষে প্রথম-শ্রেণীর ক্রিকেটে অভিষেক ঘটে হেনরি উডের। দুই ক্যাচ ও তিনটি স্ট্যাম্পিংয়ের সাথে নিজ নামকে জড়ান। এছাড়াও ব্যাট হাতে ১২ ও ১৩ রান তুলেছিলেন। কেন্টের পক্ষে সর্বমোট নয় খেলায় অংশ নিয়ে ৫.১৪ গড়ে ৭২ রান করলেও ১২ ক্যাচ এবং ছয়টি স্ট্যাম্পিং করেছিলেন। ক্রিকেটের বাইরে গ্রীনিচের প্রকৌশলী প্রতিষ্ঠানে কাজ করতেন।
সারের পক্ষে সর্বাপেক্ষা সফলতা পেয়েছেন। শীতকালে স্ট্রেদাম ক্রিকেট গ্রাউন্ডে অনুষ্ঠিত খেলার মাধ্যমে দলে অন্তর্ভূক্তিতে যোগ্যতা করেন। ১৯ মে, ১৮৮৪ তারিখে সফরকারী অস্ট্রেলিয়া একাদশের বিপক্ষে সারে দলের অভিষেক পর্ব সম্পন্ন হয়। ফ্রেড স্পফোর্থের বলে শূন্য রান লাভ করেন। তবে, দ্বিতীয় ইনিংসে পাঁচ রান তুলেছিলেন।
১৩ আগস্ট, ১৮৮৮ তারিখে টেস্ট অভিষেক ঘটে হেনরি উডের।
১৮৯১ সালে উইজডেন কর্তৃক অন্যতম বর্ষসেরা ক্রিকেটারের সম্মাননায় অভিষিক্ত হন তিনি।
সমগ্র খেলোয়াড়ী জীবনে প্রথম-শ্রেণীর ক্রিকেটে ব্যাটিং গড় মাত্র ১৬.৯৪ হলেও খেলোয়াড়ী জীবনের শেষ দুই টেস্ট ইনিংসে ৫৯ ও অপরাজিত ১৩৪ রান তোলার সুবাদে টেস্টের ব্যাটিং গড় ৬৮.০০ ছিল। পরিসংখ্যানগতভাবে তার গড় যে-কোন ইংরজে টেস্ট খেলোয়াড়ের তুলনায় শীর্ষে। তবে, বিশ ইনিংসের আদর্শ মানদণ্ডে এ তালিকা থেকে তাকে বাদ দেয়া হয়।
বাদশাহ ফাহাদ আন্তর্জাতিক বিমানবন্দর

কিং ফাহাদ আন্তর্জাতিক বিমানবন্দর (আরএফ: مطار الملك فهد الدولي) (আইএটিএ: ডিএমএম, আইসিএও: ওডিএফ) সৌদি আরবের দামাম শহরের ২০ কিলোমিটার (১২ মাইল) উত্তর-পশ্চিমে অবস্থিত একটি বিমানবন্দর।
লংগদু ইউনিয়ন

লংগদু বাংলাদেশের রাঙ্গামাটি জেলার অন্তর্গত লংগদু উপজেলার একটি ইউনিয়ন।
লংগদু ইউনিয়নের আয়তন ৩৫,৮৪০ একর (১৪৫.০৪ বর্গ কিলোমিটার)। এটি লংগদু উপজেলার সবচেয়ে বড় ইউনিয়ন।
২০২২ সালের পরিসংখ্যান অনুযায়ী ইউনিয়নের জনসংখ্যা ১৫,৮৩৪জন। এর মধ্যে ৯,৬৮২জন বৌদ্ধ, ৫,৯২৫জন মুসলিম, ২১৪জন হিন্দু, ৬জন খ্রিস্টান ও ৭জন অন্যান্য ধর্মের অনুসারী।
লংগদু উপজেলার দক্ষিণ-পশ্চিমাংশ জুড়ে লংগদু ইউনিয়নের অবস্থান। লংগদু উপজেলা সদর এ ইউনিয়নে অবস্থিত। এ ইউনিয়নের উত্তরে মাইনীমুখ ইউনিয়ন; পূর্বে কাপ্তাই হ্রদ, গুলশাখালী ইউনিয়ন, বগাচতর ইউনিয়ন ও ভাসান্যাদম ইউনিয়ন; দক্ষিণে বরকল উপজেলার সুবলং ইউনিয়ন এবং পশ্চিমে রাঙ্গামাটি সদর উপজেলার বন্দুকভাঙ্গা ইউনিয়ন, নানিয়ারচর উপজেলার বুড়িঘাট ইউনিয়ন, নানিয়ারচর ইউনিয়ন ও সাবেক্ষ্যং ইউনিয়ন অবস্থিত।
লংগদু ইউনিয়ন লংগদু উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম লংগদু থানার আওতাধীন। এটি জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি ২টি মৌজা নিয়ে গঠিত। এ ইউনিয়নের গ্রামগুলো হল:
লংগদু ইউনিয়নের সাক্ষরতার হার ৩৯.৩৬%। এ উপজেলায় ৩টি মাধ্যমিক বিদ্যালয়, ৩টি নিম্ন মাধ্যমিক বিদ্যালয়, ২৬টি প্রাথমিক বিদ্যালয় ও ১টি এবতেদায়ী মাদ্রাসা রয়েছে।
রাঙ্গামাটি জেলা সদর থেকে লংগদু ইউনিয়নে যোগাযোগের একমাত্র মাধ্যম নৌপথ। তবে খাগড়াছড়ি থেকে বাস বা সিএনজি যোগে সড়কপথে যোগাযোগ করা যায়।
লংগদু ইউনিয়নের পূর্ব সীমান্ত জুড়ে রয়েছে কাপ্তাই হ্রদ।
লংগদু ইউনিয়নের প্রধান ৫টি হাট-বাজার হল লংগদু বাজার, বাইট্টাপাড়া বাজার, ভাইবোনছড়া বাজার, রাধামন বাজার এবং দজর বাজার।
মিরিক মহকুমা

মিরিক মহকুমা হল পশ্চিমবঙ্গের দার্জিলিং জেলার একটি মহকুমা। এই মহকুমার সদর শহর মিরিক। ২০১৭ সালের ৩০ মার্চ দার্জিলিং জেলার কার্শিয়াং মহকুমার অন্তর্গত মিরিক পুরসভা ও মিরিক সমষ্টি উন্নয়ন ব্লক নিয়ে এই মহকুমা গঠিত হয়।
মিরিক মহকুমার আয়তন । এর মধ্যে ৯টি ওয়ার্ড-বিশিষ্ট মিরিক পুরসভার আয়তন এবং ৬টি গ্রাম পঞ্চায়েত নিয়ে গঠিত মিরিক সমষ্টি উন্নয়ন ব্লকের আয়তন।।
মিরিক সমষ্টি উন্নয়ন ব্লক ৬টি গ্রাম পঞ্চায়েত নিয়ে গঠিত: পানিঘাটা, পহেলিগাঁও স্কুল দারা-১, পহেলিগাঁও স্কুল দারা-২, সৌরেনি-১, সৌরেনি-২ ও ডুপটিন। ব্লকটি মিরিক থানার অন্তর্গত। ব্লকের সদর দফতরও মিরিকেই অবস্থিত।
ভারতের সীমানা পুনর্নির্ধারণ কমিশনের নির্দেশিকা অনুযায়ী, মিরিক মহকুমার সমগ্র এলাকাটি পশ্চিমবঙ্গের কার্শিয়াং বিধানসভা কেন্দ্রের অন্তর্গত। এই বিধানসভা কেন্দ্রটি দার্জিলিং লোকসভা কেন্দ্রের অংশ।
দার্জিলিং জেলা নিম্নলিখিত প্রশাসনিক মহকুমায় বিভক্ত:
২০১১ সালের জনগণনা অনুযায়ী, মিরিক পুরসভা/নোটিফায়েড এরিয়ার জনসংখ্যা ১১,৫১৩। এর মধ্যে ৫,৬৮৮ জন পুরুষ ও ৫,৮২৫ জন মহিলা। আবার উক্ত জনগণনা অনুসারেই, মিরিক সমষ্টি উন্নয়ন ব্লকের জনসংখ্যা ৪৬,৩৭৪। এর মধ্যে ২৩,৩৯৪ জন পুরুষ ও ২২,৯৮০ জন মহিলা।
২০১১ সালের আদমশুমারি অনুসারে, হিন্দুদের সংখ্যা ৩৮,৫৭৬ এবং জনসংখ্যার ৬৬.৬৪%। বৌদ্ধদের সংখ্যা ১২,৮১৬ এবং জনসংখ্যার ২২.১৪% ছিল। খ্রিস্টানদের সংখ্যা ৪,২৩৯ এবং জনসংখ্যার ৭.৩২%। মুসলমানদের সংখ্যা ৩৪৬ এবং জনসংখ্যার ০.৬০% ছিল। অন্যদের সংখ্যা ১,৯১০ এবং জনসংখ্যার ৩.৩০% ছিল।
জলাপাহাড়

জলাপাহাড় হল একটি শৈলশিরা ও পশ্চিমবঙ্গের দার্জিলিং শৈলশহরের একটি অঞ্চল। ব্রিটিশ আমলে এখানে একটি ব্রিটিশ সামরিক ক্যাম্প ছিল। এই শৈলশিরাটি অবজার্ভেটরি হিলে কাটাপাহাড় শৈলশিরায় মিলিত হয়েছে। সেন্ট পল’স স্কুল এখানেই অবস্থিত। এই স্কুলটি চার্চ অফ নর্থ ইন্ডিয়া অনুমোদিত সবচেয়ে পুরনো স্কুলগুলির অন্যতম। জলাপাহাড় থেকে কাঞ্চনজঙ্ঘা শৃঙ্গের এক মনোরম দৃশ্য দৃষ্টিগোচর হয়।
যে পর্বতমালার উপর দার্জিলিং শহরটি অবস্থিত, সেটি ইংরেজি ওয়াই (Y) অক্ষরের আকৃতি-বিশিষ্ট। এই পর্বতমালার পাদদেশে রয়েছে কাটাপাহাড় ও জলাপাহাড় এবং দুইটি বাহু অবজার্ভেটরি হিল থেকে দুই দিকে বিভক্ত হয়ে প্রসারিত হয়েছে। উত্তর-পূর্ব বাহুটি হঠাৎ করে নিচে নেমে লেবং অভিক্ষিপ্তাংশে শেষ হয়ে গিয়েছে। কিন্তু উত্তর-পশ্চিম বাহুটি নর্থ পয়েন্ট হয়ে এগিয়ে গিয়ে টাকবার চা বাগানের কাছে অবস্থিত একটি উপত্যকায় শেষ হয়েছে।
জলাপাহাড়ের একটি বিখ্যাত স্থাপনা হল ব্রায়ানস্টোন। ১৮৪৮ সালে নির্মিত এই স্থাপনাটি ছিল বিশিষ্ট ভারততত্ত্ববিদ জোসেফ ডালটন হুকার ও ব্রায়ান হটন হগসনের বাসভবন। সেন্ট পল’স স্কুলটি ১৮৬৪ সালে দার্জিলিঙে স্থানান্তরিত হয়েছিল। অন্যান্য কয়েকটি বাড়ির সঙ্গে ব্রায়ানস্টোনের পুরনো ম্যানরটি বর্তমানে এই স্কুলের সম্পত্তি।
বাংলাদেশ ডেভিস কাপ দল

বাংলাদেশ ডেভিস কাপ টিম ডেভিস কাপ টেনিসে বাংলাদেশের প্রতিনিধিত্ব করে এবং এটি বাংলাদেশ টেনিস ফেডারেশনের অধীনে।
বাংলাদেশ ১৯৮৬ ডেভিস কাপে তাদের অভিষেক করে।১৯৮৯ আসরে দলটি এশিয়া/ওশেনিয়া গ্রুপ II এর সেমি-ফাইনালিস্ট হয়। বাংলাদেশ ১৯৯৯ গ্রুপ IV এর স্বাগতিক হয় এবং আসরে গ্রুপ রানারস-আপ হয়।বাংলাদেশী খেলোয়াড় মোহাম্মদ আখতার হোসাইন ডেভিস কাপের ইতিহাসে সবচেয়ে অল্পবয়স্ক খেলোয়াড়।২০০৩ আসরের খেলার সময় তার বয়স ছিলো ১৩ বছর ৩২৬ দিন।
এলিমেন্টারি ওএস

এলিমেন্টারি ওএস () উবুন্টুর উপর ভিত্তি করে তৈরি করা একটি একটি সহজে কনফিগারযোগ্য, ব্যবহারবান্ধব ও দৃষ্টিনন্দন গ্নু/লিনাক্স অপারেটিং সিস্টেম। এটি প্যানথিয়ন ডেস্কটপ পরিবেশের ফ্ল্যাগশিপ অপারেটিং সিস্টেম।
ম্যাক ওএসের সাথে সাদৃশ্য রেখে এর ডিজাইন করা হয়েছে। উবুন্টুর উপর ভিত্তি করে বানানো বলে এতে উবুন্টুর প্যাকেজ ম্যানেজার ও সফটওয়্যার সেন্টার ব্যবহৃত হয়েছে।
কাস্টোমাইজেশনের চেয়ে এলিমেন্টারি ওএস প্রকল্প তাৎক্ষণিক ব্যবহারযোগ্যতার উপর গুরুত্বারোপ করে। ডেভেলপারদের জন্যে তিনটি প্রধান নিয়ম হলো—"কনভিশন", "কনফিগারেশন এড়িয়ে চলা" এবং "ন্যূনতম ডকুমেন্টেশন"।
শুরু থেকেই এলিমেন্টারি ওএস এর ডিজাইন, যেটা ম্যাক ওএস থেকে অনেকটাই প্রভাবিত, প্রশংসা ও সমালোচনা দুটোই গ্রহণ করেছে।
প্যানথিয়নের শেল এলিমেন্টারি ওএসের অন্যান্য এপ্লিকেশন, যেমন প্ল্যাংক(ডক), গ্নোম ওয়েব (ডিফল্ট ওয়েব ব্রাউজার) এবং স্ক্র‍্যাচ(সাধারণ টেক্সট এডিটর)-এর সাথে একীভূত থাকে। এ ডিস্ট্রিবিউশন গালাকে(মাটারের উপর ভিত্তি করে) ডিফল্ট উইন্ডো ম্যানেজার হিসাবে ব্যবহার করে।
২০১৫ সাফ অনূর্ধ্ব-১৯ চ্যাম্পিয়নশিপ

২০১৫ সাফ অনূর্ধ্ব-১৯ চ্যাম্পিয়নশিপ সাফ অনূর্ধ্ব-১৯ চ্যাম্পিয়নশিপ-এর প্রথম আসর। আসরটি ২০-২৯ আগস্ট পর্যন্ত নেপালে অনুষ্ঠিত হয়েছিল। পাকিস্তান ও শ্রীলঙ্কা প্রতিযোগিতায় অংশগ্রহণ করেনি। উক্ত অঞ্চলের বাকি ৬টি দলকে ২টি গ্রুপে বিভক্ত করা হয়েছিল। ফাইনালে ভারতকে হারিয়ে নেপাল চ্যাম্পিয়ন হয়েছিল।
আন্তর্জাতিক সাহসী নারী পুরস্কার

আন্তর্জাতিক সাহসী নারী পুরস্কার বা ইন্টারন্যাশনাল উইমেন অফ কারেজ অ্যাওয়ার্ড (যা মার্কিন যুক্তরাষ্ট্রের সেক্রেটারি অব স্টেটস্ ইন্টারন্যাশনাল উইমেন অব কাররেজ অ্যাওয়ার্ড হিসাবেও উল্লেখ করা হয়) মার্কিন যুক্তরাষ্ট্রের মার্কিন পররাষ্ট্র দফতর দ্বারা প্রতিবছর প্রদত্ত একটি পুরস্কার। এটি সেই সব নারীদের প্রদান করা হয়ে থাকে যারা বিশ্বব্যাপী নেতৃত্ব, সাহসিকতা, দক্ষতা এবং অন্যদের জন্য আত্মত্যাগের ইচ্ছা দেখিয়েছেন, বিশেষ করে নারী অধিকার উন্নীত করার জন্যে।
২০০৭ সালে যুক্তরাষ্ট্রের সেক্রেটারি অব স্টেট কন্ডোলিৎসা রাইস দ্বারা আন্তর্জাতিক নারী দিবসে এটি প্রতিষ্ঠিত হয়। প্রতিটি মার্কিন দূতাবাস একজন মহিলাকে প্রার্থী হিসেবে সুপারিশ করার অধিকার রাখে।
লালগোলা বিধানসভা কেন্দ্র

লালগোলা (বিধানসভা কেন্দ্র) ভারতের পশ্চিমবঙ্গ রাজ্যের মুর্শিদাবাদ জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ৬১ নং লালগোলা বিধানসভা কেন্দ্রটি আইরমারি কৃষ্ণপুর, দেওয়ানসরাই, লালগোলা, নশিপুর, বাহাদুরপুর, জসাইতলা, মানিকচক, পাইকপাড়া, বিল্বরাকোপরা, কালমেঘা ও রামচন্দ্রপুর গ্রাম পঞ্চায়েত গুলি লালগোলা সমষ্টি উন্নয়ন ব্লক এবং কান্তানগর গ্রাম পঞ্চায়েত ভগবানগোলা-১ এর অন্তর্গত।
লালগোলা বিধানসভা কেন্দ্রটি ৯ নং জঙ্গিপুর লোকসভা কেন্দ্রের অন্তর্গত। ২০০৯ সাল পর্যন্ত এটি মুর্শিদাবাদ লোকসভা কেন্দ্রের অন্তর্গত ছিল।
২০১১ সালের নির্বাচনে, কংগ্রেসের আবু হেনা তার নিকটতম প্রতিদ্বন্দ্বী সিপিআই (এম) এর ইয়েন আলীকে পরাজিত করেন।
২০০৬, ২০০১, ১৯৯৬ এবং ১৯৯১ সালে রাজ্য বিধানসভা নির্বাচনে, কংগ্রেসের আবু হেনা লালগোলা কেন্দ্র থেকে জয়লাভ করেন তার নিকটতম প্রতিদ্বন্দ্বী ২০০৬ সালে সিপিআই (এম) -এর জন্নত উন্নেসা বেগম এবং ২০০১, ১৯৯৬ এবং ১৯৯১ সালে সিপিআই (এম) -এর এমডি. জোহাক আলীকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ১৯৮৭ এবং ১৯৮২ সালে কংগ্রেসের আব্দুস সাত্তার সিপিআই (এম) -এর ইয়েন আলীকে পরাজিত করেন এবং ১৯৭৭সালে সিপিআই (এম) এর জয়নুল আবেদিনকে পরাজিত করেন।
১৯৭২, ১৯৭১, ১৯৬৯ এবং ১৯৬৭ সালে কংগ্রেসের আব্দুস সাত্তার জয়ী হন। ১৯৬২, ১৯৫৭ এবং ১৯৫১ সালে কংগ্রেসের সৈয়দ কাজিম আলী মির্জা জয়ী হন।
আনাতোলি দোবরিনিন

আনাতোলি ফয়োদোরোভিচ দোবরিনিন (১৬ নভেম্বর ১৯১৯ - ৬ এপ্রিল ২০১০) একটি রাশিয়ান রাষ্ট্রপতি এবং সোভিয়েত কূটনীতিবিদ এবং রাজনীতিবিদ ১৯৬২ থেকে ১৯৮৬ সাল পর্যন্ত তিনি মার্কিন যুক্তরাষ্ট্রে সোভিয়েত রাষ্ট্রদূত ছিলেন।
তিনি কিউবাতে সোভিয়েত ক্ষেপণাস্ত্রের উপস্থিতি অস্বীকার করেন, যদিও তার পরে জানা নেই, সোভিয়েত প্রিমিয়ার নিকিতা ক্রুশ্চেভ মার্কিন যুক্তরাষ্ট্র কিউবান মিসাইল ক্রাইসিস এবং তার দূতাবাসের শুরুতে মার্কিন নাগরিকদের মধ্যে কৌতুক আকৃষ্ট করে। ইতোমধ্যে তাদের পাঠানো হয়েছে এবং আমেরিকানদের ইতোমধ্যে তাদের ছবি ছিল। ১৯৬৮ থেকে ১৯৭৪ সালের মধ্যে তিনি কিসিঞ্জার -এর সোভিয়েত সমাপ্তি নামে পরিচিত ছিলেন। ডবিরিনিন সরাসরি রিচার্ড নিক্সন রাষ্ট্রপতির সভাপতি এবং কমিউনিস্টের পুঁজিবাজার সোভিয়েত ইউনিয়নের পার্টি সোভিয়েত পল্লবুরো।
দোবরিনিন ওয়াস বোর্ন ইন টি ভাল্লাগে অফ ক্রাসনায় গড়কা, নেয়ার মজহাইস্ক ইন টি মস্কো ওব্লাস্ট, ও ১৬ নভেম্বর ১৯১৯.
আলেক্সেই কোসিগিন

আলেক্সেই নিকোলায়েভিচ কোসিগিন ; ৮ ফেব্রুয়ারি ১৯০৪ – ১৮ ডিসেম্বর ১৯৮০) সোভিয়েত - রাশিয়ান কোল্ড ওয়ার এর সময় স্টেটসম্যান ছিলেন। কোসিজিন জন্মগ্রহণ করেন সেন্ট পিটার্সবার্গে শহরে ১৯০৪ সালে একজন রুশ কর্মীবর্গের পরিবারে। রাশিয়ান গৃহযুদ্ধের সময় তিনি রাশিয়ান সিভিল ওয়ার চলাকালে শ্রম সেনাবাহিনীতে নিযুক্ত হন, এবং ১৯২১ সালে লাল বাহিনীর বিনিময়ের পর তিনি সাইবেরিয়ায় একটি শিল্পপতি হিসেবে কাজ করেন। কোশিগিন ১৯৩০ এর দশকের প্রথম দিকে লিনেনগ্রাডে ফিরে আসেন এবং সোভিয়েত শাসনতন্ত্রের পথে এগিয়ে গেলেন। গ্রেট প্যাট্রিয়টিক ওয়ার (দ্বিতীয় বিশ্বযুদ্ধের যুদ্ধ) এর সময়, কোশিগিন রাষ্ট্রীয় প্রতিরক্ষা কমিটির সদস্য ছিলেন এবং অঞ্চলগুলির বাইরে সোভিয়েত শিল্পকে এগিয়ে নিয়ে যাওয়ার জন্য দায়িত্ব পালন করেন শীঘ্রই জার্মান বাহিনী দ্বারা উচ্ছেদ করা হবে তিনি লাইট ইন্ডাস্ট্রি (সোভিয়েত ইউনিয়নের মন্ত্রী) হালকা শিল্পের মন্ত্রী (পরবর্তীতে হালকা শিল্প ও খাদ্যমন্ত্রী) হওয়ার এক বছর আগে অর্থমন্ত্রী (সোভিয়েত ইউনিয়ন) অর্থমন্ত্রী হিসেবে দায়িত্ব পালন করেন। । স্ট্যালিন সোসাইটির কমিউনিস্ট পার্টির পল্টবুরো থেকে ১৯৫২ সালে নিজের মৃত্যুর এক বছর আগে সোভিয়েত শাসনের মধ্যে কোসিজিনের অবস্থানকে ইচ্ছাকৃতভাবে দুর্বল করে দিয়েছিলেন।
২০১৯ এএফসি এশিয়ান কাপ

২০১৯ এএফসি এশিয়ান কাপ এএফসি এশিয়ান কাপের ১৭তম আসর যা একটি আন্তর্জাতিক ফুটবল প্রতিযোগিতা যার আয়োজন করে এশিয়ান ফুটবল কনফেডারেশন। আসরটি ৫ জানুয়ারি থেকে ১ ফেব্রুয়ারি পর্যন্ত সংযুক্ত আরব আমিরাতে অনুষ্ঠিত হয়। ১৯৯৬ এর পর এটি তাদের ২য় আসর।
প্রথমবারের মত নতুন নিয়মানুযায়ী মোট ২৪টি দেশ এ আসরে অংশগ্রহণ করে, যা আগে ২০০৪ থেকে ২০১৫ পর্যন্ত ছিলো ১৬টি দেশ।
ইরান ও সংযুক্ত আরব আমিরাত দরপত্র দাখিল করে। ৯ মার্চ ২০১৫ তারিখে এএফসি নির্বাহী পরিষদের একটি সভায় ইউএইকে স্বাগতিক ঘোষণা করা হয়।
{| class="wikitable sortable" style="text-align:left;"
! style="width:160px;"|দল
! style="width:210px;"|উত্তীর্ণ হওয়ার ধরন
! style="width:115px;"|উত্তীর্ণ হওয়ার সময়
! data-sort-type="number"|এএফসি এশিয়া কাপে আগে অংশগ্রহণ
গোপালদাস নীরজ

গোপালদাস সাক্সেনা (৪ জানুয়ারি ১৯২৫ - ১৯ জুলাই ২০১৮), জনপ্রিয়ভাবে নীরজ নামে পরিচিত, একজন ভারতীয় কবি এবং হিন্দি সাহিত্যের লেখক ছিলেন। গোপালদাস হিন্দি কবি সম্মেলনেরও একজন সুপ্রসিদ্ধ কবি ছিলেন। নীরজ "চান্দা অউর বিজলি" (১৯৬৯) চলচ্চিত্রের "কাল কা পাহিয়া" গানের জন্য শ্রেষ্ঠ গীতিকার বিভাগে ফিল্মফেয়ার পুরস্কার অর্জন করেন। এছাড়া তিনি "পহচান" (১৯৭০)-এর "বাস ইয়েহি অপরাধ" ও "মেরা নাম জোকার" (১৯৭১)-এর "অ্যায় ভাই জরা দেখ কে চলো" গানের জন্য আরও দুটি ফিল্মফেয়ার পুরস্কারের মনোনয়ন লাভ করেন।
তিনি ১৯২৫ সালের ৪ জানুয়ারি ভারতের উত্তর প্রদেশের ইটাওয়ার অন্তর্গত মহেভার নিকটবর্তী পুরাবালী গ্রামে জন্মগ্রহণ করেন। 
গোপালদাসের ছয় বছর বয়সে তার পিতার মৃত্যু হয়। দশম শ্রেণীর পর তাকে পরিবারের দেখাশুনার জন্য বিভিন্ন রকম কাজ করতে হয়। সেইসময় তিনি যমুনার জলে ঝাঁপ দিয়ে পয়সা তুলে আনতেন। পরে তিনি টাইপিস্ট এবং অন্যান্য কাজ করে তার স্নাতকোত্তর অবধি পড়াশুনা চালিয়ে যান।
লেখার পাশাপাশি, তিনি একটি কলেজে শিক্ষকতা করে জীবিকা নির্বাহ করতেন এবং আলীগড়ের ধর্ম সমাজ কলেজে হিন্দি সাহিত্যের অধ্যাপক ছিলেন। তার কবিতা ও গানের অনেকগুলি হিন্দি চলচ্চিত্রে ব্যবহৃত হয়েছে এবং সেগুলি বিখ্যাত বলে মনে করা হয়। তিনি হিন্দি চলচ্চিত্রের জন্য কয়েকটি গান রচনা করেন এবং একজন গীতিকার হিসেবে অনন্য স্থান অর্জন করেন, যিনি হিন্দি ও উর্দু দুটিতেই সমানভাবে লিখতেন।
তিনি "নীরজ" ছদ্মনামে লিখতেন। তার শৈলীটি সহজবোধ্য এবং উচ্চমানের হিন্দি সাহিত্য বলে বিবেচিত। তিনি ১৯৯১ সালে পদ্মশ্রী এবং ২০০৭ সালে পদ্মভূষণে ভূষিত হন। 
১৮ জুলাই ২০১৮ সালে গোপালদাসের মৃত্যু হয়।
নিকোলাই রিজেকভ

নিকোলাই ইভানোভিচ রিজেকভ (জন্ম ২৮ শে সেপ্টেম্বর, ১৯২৯) সোভিয়েত ইউনিয়নের বিলুপ্তি সোভিয়েত কর্মকর্তা ছিলেন যিনি রাশিয়ার রাজনীতিবিদ ছিলেন। মন্ত্রীদের কাউন্সিল (সোভিয়েত ইউনিয়নের সদস্য) মন্ত্রীদের কাউন্সিল শেষের (সভাপতি) (এই পদটি বিলুপ্ত করা হয় এবং ১৯৯১ সালে প্রধানমন্ত্রী কর্তৃক প্রতিস্থাপিত হয়)। গর্বাচেভ যুগের সোভিয়েত ইউনিয়নের সাংস্কৃতিক ও অর্থনৈতিক প্রশাসনের জন্য দায়ী, ১৯৯১ সালে ভ্যালেন্টিন প্যাভোভ -এর মাধ্যমে রিজেকভ প্রধান হিসাবে সফল হন। একই বছর , রাশিয়ান সোভিয়েত ফেডারিভ সোশ্যালিস্ট রিপাবলিক (আরএসএফএসআর) রাশিয়ান সোভিয়েত ফেডারিটি সোশ্যালিস্ট রিপাবলিক এর নেতৃস্থানীয় প্রতিপক্ষ বরিস ইয়েলৎসিন হওয়ার জন্য রাষ্ট্রপতি কাউন্সিল -এ তার আসন হারান ১৯৯১ সালের রাষ্ট্রপতি নির্বাচন।
রিজেকভ ১৯২৯ সালে ডিজেরজহ্যান্সকে, ইউক্রেনীয় সোভিয়েত সমাজতান্ত্রিক প্রজাতন্ত্র (এখন টর্টস্ক, ইউক্রেন) জন্মগ্রহণ করেন। ১৯৫০ সালে স্নাতক পর তিনি ১৯৭০ সালে কাজ শুরু করেন এবং তার শুরু করেন স্থানীয় শিল্পে রাজনৈতিক কর্মজীবন, সোভিয়েত শিল্প মন্ত্রণালয়ের অনুক্রমের মাধ্যমে তার পথে কাজ করে। ১৯৭৯ সালে রিজেকভ রাষ্ট্র পরিকল্পনা কমিটির প্রথম উপ সভাপতি নিযুক্ত হন। মন্ত্রীদের কাউন্সিলের চেয়ারম্যান পদে নিকোলাই টিখোনভ পদত্যাগের পর, রিজেকভ তার জায়গায় অফিসে ভোট দেয়। তার মেয়াদকালে তিনি মিখাইল গর্বাচেভ এর ১৯৮০ সালের সোভিয়েত অর্থনীতি সংস্কারে সমর্থ হন।
গেনাদি ইয়ানায়েভ

গেনাদি ইভানোভিচ ইয়ানায়েভ (২৬ আগস্ট, ১৯৩৭ – ২৪ সেপ্টেম্বর ২০১০) সোভিয়েত ইউনিয়নের প্রথম ও একমাত্র ভাইস প্রেসিডেন্ট হিসেবে দায়িত্ব পালনকারী একজন সোভিয়েত রাজনীতিবিদ। ইয়ানায়েভের রাজনৈতিক কর্মজীবন খ্রুশ্চেভ, ব্রেজনেভ, আন্দ্রোপভ এবং চেররেনকোর নিয়মসমূহে ছড়িয়ে পড়ে এবং গর্বাচেভ বছর। ইয়ানায়েভ পেরোভোজ, গোর্কি ওব্লাস্টে জন্মগ্রহণ করেন। স্থানীয় রাজনীতিতে কয়েক বছর পর, তিনি অল-ইউনিয়ন সেন্ট্রাল কাউন্সিল অফ ট্রেড ইউনিয়নসমূহের চেয়ারম্যান পদে উন্নীত হন, কিন্তু তিনি কম্বোডিয়ার সোভিয়েত সোসাইটিস ফর ফ্রেন্ডশিপ এন্ড কালচারাল রিলেশনস সঙ্গে বিদেশী দেশ।
অল-ইউনিয়ন সেন্ট্রাল কাউন্সিল অফ ট্রেড ইউনিয়নের সভাপতির কারণে তিনি সোভিয়েত ইউনিয়নের কমিউনিস্ট পার্টির ২৮ তম পলিটব্যুরোর ২৮ তম আসন লাভ করেন পলিটব্যুরো এবং কেন্দ্রীয় কমিটির ২8 তম সচিবালয়। মিখাইল গর্বাচেভের সাহায্যে সেই বছরের, ইয়ানায়েভ প্রথম নির্বাচিত হন এবং শুধু সোভিয়েত ইউনিয়নের উপরাষ্ট্রপতি নির্বাচিত হন। গর্বাচেভের সংস্কারের অগ্রগতি সম্পর্কে উদ্বেগ প্রকাশের ফলে, ১৯৯১-তে সোভিয়েত অভ্যুত্থান চেষ্টায় দোষী সাব্যস্ত করে এমন দলটি 'এটআউট প্রয়াস ১৯৯১ সালের আগস্ট অভ্যুত্থান। বরিস ইয়েলৎসিন এর জনপ্রিয়তার কারণে তিন দিনের মধ্যে, অভ্যুত্থানের 'অভ্যুত্থান' ভেঙ্গে যায়, কিন্তু ক্ষমতার সংখ্যাগরিষ্ঠ দৃঢ়তার সময় ইয়ানিয়েভকে সোভিয়েত ইউনিয়ন সভাপতি করা হয়। এরপর তাকে অভ্যুত্থানে ভূমিকা রাখার জন্য গ্রেফতার করা হয়, কিন্তু ১৯৯৪ সালে দুর্যোগ দুর্যোগ দ্বারা তিনি ক্ষমা করেন। ২4 শে সেপ্টেম্বর ২010 তারিখে তার মৃত্যু পর্যন্ত তিনি রুশ পর্যটন প্রশাসনে কাজ করার বাকি জীবন কাটিয়েছিলেন।
বরিস য়েলৎসিন

বরিস নিকোলায়েভিচ য়েলৎসিন (১ ফেব্রুয়ারি ১৯৩১ - ২৩ এপ্রিল ২০০৭) সোভিয়েত ইউনিয়ন এবং রাশিয়ার রাজনীতিবিদ এবং রাশিয়ান ফেডারেশনের রাষ্ট্রপতি ছিলেন ১৯৯১ থেকে ১৯৯৯ সাল পর্যন্ত। মূলত মিখাইল গর্বাচেভ একটি সমর্থক, ইয়েলৎসিন পেরেস্ত্রোইকা সংস্কারের অধীনে গর্বাচেভের সবচেয়ে শক্তিশালী রাজনৈতিক প্রতিপক্ষের একজন হিসেবে আবির্ভূত হয়। ১৯৮০ এর দশকের শেষের দিকে, ইয়েলটসিন পলিটব্যুরো -এর প্রার্থী সদস্য ছিলেন, এবং ১৯৮৭ সালের শেষের দিকে প্রতিবাদে পদত্যাগের একটি চিঠি দেন। পল্টবুরোর আগে কেউই পদত্যাগ করেনি। এই আইনটি একটি বিদ্রোহী হিসাবে ইয়েলসিনকে ব্র্যান্ডেড করে এবং একটি অ্যান্টি-প্রতিষ্ঠার চিত্র হিসেবে জনপ্রিয়তা বৃদ্ধির দিকে পরিচালিত করে।
২৯ শে মে, ১৯৯০ এ তিনি রাশিয়ান সুপ্রিম সোভিয়েত -এর চেয়ারম্যান নির্বাচিত হন। ১৯৯১ সালের 1২ জুন তিনি রুশ সোভিয়েত যুক্তরাষ্ট্রীয় সমাজতান্ত্রিক প্রজাতন্ত্র (আরএসএফএসআর) -এর রাষ্ট্রপতির নবনির্মিত পদে জনপ্রিয় ভোটের মাধ্যমে নির্বাচিত হন। ২৫ শে ডিসেম্বর, ১৯৯১ তারিখে মিখাইল গর্বাচেভের পদত্যাগ এবং সোভিয়েত ইউনিয়নের বিলুপ্তির পর, আরএসএফএসআর রুশ ফেডারেশনের সার্বভৌম রাষ্ট্র হয়ে ওঠে, এবং ইয়েলৎসিন রাষ্ট্রপতির পদে ছিলেন। তিনি ১৯৯৬ সালের নির্বাচনে পুনরায় নির্বাচিত হন, যেখানে সমালোচক ব্যাপকভাবে দুর্নীতি দমন করে; দ্বিতীয় রাউন্ডে তিনি গেনাদি জিউগানোভ পুনরুজ্জীবিত রাশিয়ান ফেডারেশন কমিউনিস্ট পার্টি ১৩.৭% এর মার্জিন দ্বারা পরাজিত হন। যাইহোক, য়েলৎসিন ১৯৯০ সালে রাশিয়া মধ্যে অর্থনৈতিক এবং রাজনৈতিক সংকট একটি সিরিজ পরে তার প্রথম জনপ্রিয়তা উদ্ধার না।
বরিস ইয়েলৎসিন জন্মগ্রহণ করেন ১ ফেব্রুয়ারি ১৯৩১ তারিখে বুটকা, রাশিয়ার বটকা, তালিতস্কি জেলা, সভারডলভস্ক, ইউএসএসআর, এ গ্রামে।
ইয়েলসিন ১৯৯১ থেকে ১৯৯৯ সাল পর্যন্ত রাশিয়া রাষ্ট্রপতি ছিলেন।
ভগবানগোলা বিধানসভা কেন্দ্র

ভগবানগোলা (বিধানসভা কেন্দ্র) ভারতের পশ্চিমবঙ্গ রাজ্যের মুর্শিদাবাদ জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ৬২ নং ভগবানগোলা বিধানসভা কেন্দ্রটি ভগবানগোলা-২ সমষ্টি উন্নয়ন ব্লক এবং ভগবানগোলা, হনুমন্তনগর, কুঠিরামপুর, মহিষস্থলী, হাবাসপুর, মহম্মদপুর ও সুন্দরপুর গ্রাম পঞ্চায়েত ভগবানগোলা-১ সমষ্টি উন্নয়ন ব্লক এর অন্তর্গত।
ভগবানগোলা বিধানসভা কেন্দ্রটি ১১ নং মুর্শিদাবাদ লোকসভা কেন্দ্রের অন্তর্গত।
২০১১ সালের নির্বাচনে, সমাজবাদী পার্টি এর চাঁদ মহম্মদ তার নিকটবর্তী প্রতিদ্বন্দ্বী তৃণমূল কংগ্রেসের সাগীর হোসেনকে পরাজিত করেন।
বিরোধী কংগ্রেস প্রার্থী, সৈয়দ আলমগীরকে নির্দল প্রার্থী হিসেবে দাঁড় করানোর জন্য পার্টি থেকে সাসপেন্ড করা হয় কিন্তু বহরমপুরের এমপি অধীর চৌধুরী, তাকে সমর্থন করে।
২০০৬ সালে বিধানসভা নির্বাচনে, ডব্লিউবিএসপি'র চাঁদ মহম্মদ ৬২ নং ভগবানগোলা কেন্দ্র থেকে জয়ী হন, তার নিকটবর্তী প্রতিদ্বন্দ্বী কংগ্রেসের আবু সুফিয়ান সরকারকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১ সালে ডব্লিউবিএসপি'র মুজিবুর রহমান কংগ্রেসের আবু সুফিয়ান সরকারকে পরাজিত করেন। ১৯৯৬ সালে কংগ্রেসের আবু সুফিয়ান সরকার সিপিআই (এম) -এর সৈয়দ নবাবজানি মীর্জাকে পরাজিত করেন। ১৯৯১ সালে সিপিআই (এম)/নির্দলের সৈয়দ নবাবজানি মীর্জা কংগ্রেসের ইসলাম নজরুলকে পরাজিত করেন এবং ১৯৮৭ সালে কংগ্রেসের মুজিবুর রহমানকে পরাজিত করেন। ১৯৮২ সালে কংগ্রেস/নির্দলের কাজী হাফিজুর রহমান নির্দলের শৈলেন অধিকারীকে পরাজিত করেন এবং ১৯৭৭ সালে সিপিআই (এম) -এর শেখ কাজিমউদ্দিনকে পরাজিত করেন।
কংগ্রেসের মহম্মদ দীদার বাকশ ১৯৭২ সালে জয়ী হন। ১৯৭১ সালে নির্দলের এমডি.সামায়ুন বিশ্বাস জয়ী হন। ১৯৬৯ সালে এসএসপি'র শৈলেন্দ্রনাথ অধিকারী জয়ী হন। কংগ্রেসের এস. ভট্টাচার্য ১৯৬৭ সালে জয়ী হন। ১৯৬২ সালে পিএসপি'র শৈলেন্দ্রনাথ অধিকারী জয়ী হন। কংগ্রেসের হাফিজুর রহমান কাজী ১৯৫৭ সালে জয়ী হন।
জাফর ইকবাল (ফুটবলার)

জাফর ইকবাল (জন্ম: ২৭ সেপ্টেম্বর ১৯৯৯) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ঢাকা মোহামেডান এবং বাংলাদেশ জাতীয় দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় হিসেবে খেলে থাকেন।
২০১৬–১৭ মৌসুমে, বাংলাদেশী ক্লাব আরামবাগের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন। অতঃপর ২০১৭–১৮ মৌসুমে তিনি চট্টগ্রাম আবাহনীতে যোগদান করেছেন। চট্টগ্রাম আবাহনীতে ১ মৌসুম অতিবাহিত করার পর সাইফের সাথে চুক্তি স্বাক্ষর করেছেন, যেখানে তিনি ১৯ ম্যাচে ১টি গোল করেছেন। ২০২০–২১ মৌসুমে, তিনি সাইফ হতে ঢাকা মোহামেডানে যোগদান করেছেন।
২০১৭ সালে, জাফর বাংলাদেশ অনূর্ধ্ব-২০ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। তিনি এরপূর্বে ২০১৬ সালে বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ৯ ম্যাচে ১টি গোল করেছেন।
জাফর ইকবাল ১৯৯৯ সালের ২৭শে সেপ্টেম্বর তারিখে বাংলাদেশের বান্দরবানে জন্মগ্রহণ করেছেন এবং সেখানেই তার শৈশব অতিবাহিত করেছেন।
জাফর বাংলাদেশ অনূর্ধ্ব-২০ এবং বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। ২০১৭ সালের ১৮ই সেপ্টেম্বর তারিখে তিনি ২০১৭ সাফ অনূর্ধ্ব-১৮ চ্যাম্পিয়নশিপে ভারত অনূর্ধ্ব-২০ দলের বিরুদ্ধে গ্রুপ পর্বের নিজেদের প্রথম ম্যাচে বাংলাদেশ অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন। তিনি অভিষেক ম্যাচেই ভারত অনূর্ধ্ব-২০ দলের বিরুদ্ধে বাংলাদেশের বয়সভিত্তিক দলের হয়ে প্রথমবারের মতো গোল করেছেন। বাংলাদেশের বয়সভিত্তিক দলের হয়ে তিনি প্রায় ১ বছরে ১১ ম্যাচে অংশগ্রহণ করে ৫টি গোল করেছেন।
২০১৬ সালের ১লা সেপ্টেম্বর তারিখে, মাত্র ১৬ বছর ১১ মাস ৬ দিন বয়সে, জাফর মালদ্বীপের বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৬২তম মিনিটে আক্রমণভাগের খেলোয়াড় দিদারুল আলমের বদলি খেলোয়াড় হিসেবে তিনি মাঠে প্রবেশ করেন। ম্যাচটিতে বাংলাদেশ ৫–০ গোলের ব্যবধানে জয়লাভ করেছিল। বাংলাদেশের হয়ে অভিষেকের বছরে জাফর সর্বমোট ২ ম্যাচে অংশগ্রহণ করেছেন। জাতীয় দলের হয়ে অভিষেকের ১ বছর ৬ মাস ২৭ দিন পর, বাংলাদেশের জার্সি গায়ে প্রথম গোলটি করেন; ২০১৮ সালের ২৭শে মার্চ তারিখে, লাওসের বিরুদ্ধে ম্যাচে বাংলাদেশের হয়ে প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন।
ভুরুর হাড়ের উচ্চতা

ভুরুর হাড়ের উচ্চতা (ইংরেজিতে supraorbital ridge/ brow ridge/ superciliary arches) সকল প্রাইমেট অক্ষিগোলকের উপরে অবস্থিত একপ্রকার হাড়। বনমানুষ বা আদিম নরবানরদের এই হাড়টা অনেক উচুঁ এবং স্পষ্ট হত এটা হত চর্বনের পেশীর সংযোগের জন্য। নরম রন্ধ্রনকৃত খাদ্যভোজী মানুষের বেলা এটা কপালের এক সমতলে বিলীন, তাই আলাদা করে দেখা যায় না। ভুরুর হাড় যত সমতল বা নিচু, সেটা তত মানবিক।
আড়িয়াল বিল

আড়িয়াল বিল পদ্মা নদী ও ধলেশ্বরী নদীর মাঝখানে অবস্থিত ও মুন্সীগঞ্জ জেলার অন্তর্গত একটি অবভূমি। এটি দেশের মধ্যাঞ্চলের সবচেয়ে বড় ও প্রাচীন বিল। আড়িয়াল বিলের বেশিরভাগ এলাকাই শুষ্ক ঋতুতে আর্দ্র থাকে এবং বিলে যথেষ্ট পরিমাণ পানি সঞ্চিত থাকে। বর্ষায় পানিতে টইটুম্বুর থাকলেও শীতকালে এটি বিস্তীর্ণ শস্য ক্ষেতে পরিণত হয়। এখানে শীতকালে নানা ধরনের সবজির চাষ করা হয়, এ বিলের বিশেষ আকর্ষণ হচ্ছে,বর্ষাকালে পানি থৈ থৈ পালতোলা নৌকা চলাচল, শীতকালে মাঠে মাঠে সরষে ফুলের অবাক সৌন্দর্য ও বিশাল আকৃতির মিষ্টিকুমড়া।
আড়িয়াল বিল ঢাকা থেকে প্রায় ৪২ কি.মি. দক্ষিণে মুন্সীগঞ্জ জেলার অন্তর্গত শ্রীনগর উপজেলায় অবস্থিত। এর আয়তন ১৩৬ বর্গ কিলোমিটার।
হাজার বছর ধরে এটির প্রতিবেশ ব্যবস্থা গড়ে উঠেছে। ধারণা করা হয়, অতি প্রাচীন কালে এ স্থানে গঙ্গা ও ব্রহ্মপুত্রের সঙ্গমস্থল ছিল, পরবর্তিতে উভয় নদীর প্রবাহ পরিবর্তনের ফলে এই স্থান শুষ্ক হয়ে বিলে পরিণত হয়। বিলটি ঢাকা ও মুন্সীগঞ্জ জেলা এবং পদ্মা নদীর মাঝখানে একটি ছিটমহলসম জলাভূমি। বিলের সান্নিধ্যে গেলে কিছুটা হলেও ঋতুময় বৈচিত্র্য লক্ষ্য করা যায়। এর বর্ষায় সৌন্দর্য সবচেয়ে বেশি নয়নাভিরাম।
২০১০ দক্ষিণ এশীয় গেমসে ক্রিকেট

ক্রিকেট প্রথম ও একমাত্র ২০১০ দক্ষিণ এশীয় গেমসে অন্তর্ভুক্ত করা হয়। ৩১ জানুয়ারি থেকে ৭ ফেব্রুয়ারি ২০১০ তারিখ পর্যন্ত পুরুষ টি-২০ ফরম্যাটে খেলা হয়। প্রতিযোগিতায় ৫টি দল অংশগ্রহণ করে। অঞ্চলের বাকি তিন দল ভারত, ভুটান ও আফগানিস্তান তাদের দল পাঠায় নি।
২৮ জানুয়ারি ২০১০ পর্যন্ত যাদের বয়স ২১ বছরের কম ছিলো শুধুমাত্র তারাই প্রতিযোগিতায় অংশ নিতে পারবে।
লিয়নি উদ্যান (ইয়েরেভান)

লিয়নি উদ্যান ( ("Lioni Aygi")), তোখমাখ () হিসাবে পরিচিত, একটি সর্বসাধারণের জন্য উদ্যান, আর্মেনিয়ার রাজধানী ইয়েরেভানে অবস্থিত। এটি রাজধানী শহরের পূর্ব ইরিবুনী জেলা এর ১৭ হেক্টর এলাকা জুড়ে বিস্তৃত। উদ্যানটি তে একটি কৃত্রিম হ্রদ, আছে যার নাম 'ভার্দারি', যার আচ্ছাদন ৮ হেক্টর এলাকা জুড়ে বিস্তৃত।
২০১০-২০১১ সালে, উদ্যান সম্পূর্ণরূপে লিওন সিটি কাউন্সিলের সরাসরি সহায়তা দ্বারা সম্পূর্ণরূপে সংস্কার করা হয়। । ২০১১ সালের, জুলাই মাসে, লিওন শহরের মেয়র, জেরার্ড কালাম এবং ইয়েরেভানের মেয়র , কারেন কারাপেতহানের উপস্থিতিতে এটি পুনরায় চালু করা হয়েছিল। দুই শহরগুলির মধ্যে অংশীদারত্বের প্রতীক হিসাবে লিওন শহরের নামে এই উদ্যানকে পুনরায় নামকরণ করা হয়।
অষ্টম শতাব্দী বি.সি তে উরারতুর রাজা আরগিশ্তি সময়কালে কৃত্রিম হ্রদের উৎস খুজে পাওয়া যায়। ১৫৭৮ সালে, ইয়েরেভানের তুর্কি শাসক মাহমেট খান তোখমাখের কর্তৃক হ্রদটি পুনঃনির্মাণ করা হয় এবং তখন থেকে এটি "তোখমাখ হ্রদ" নামে পরিচিত ছিল। সোভিয়েত সময়কালে হ্রদের নামকরণ করা হয়েছিল কমিউনিস্ট পার্টির যুবদলের নামে। ২০০০ সাল থেকে, হ্রদ বর্তমান নামে পরিচিত।
ন্যাটালি উড

ন্যাটালি উড (; জন্ম: নাটালিয়া নিকলায়েভ্‌না জাখারেঙ্কো, ২০ জুলাই ১৯৩৮ - ২৯ নভেম্বর ১৯৮১) ছিলেন একজন মার্কিন অভিনেত্রী। তিনি শিশুশিল্পী হিসেবে তার অভিনয় জীবন শুরু করেন এবং সফল হলিউড অভিনেত্রী হয়ে ওঠেন। তিনি ২৫ বছর বয়সের পূর্বেই তিনটি একাডেমি পুরস্কারের মনোনীত হয়েছেন। তার অভিনীত উল্লেখযোগ্য চলচ্চিত্রগুলো হল "মিরাকল অন থার্টি ফোর্থ স্ট্রিট", "স্পেনডর ইন দ্য গ্রাস", "রেবেল উইদাউট আ কজ", "বব অ্যান্ড ক্যারল অ্যান্ড টেড অ্যান্ড অ্যালিস", "দ্য সার্চার্স" ও "ওয়েস্ট সাইড স্টোরি"।
উড চার বছর বয়সে অভিনয় শুরু করেন এবং আট বছয় বয়সেই তিনি ১৯৪৭ সালের ধ্রুপদী ক্রিসমাস চলচ্চিত্র "মিরাকল অন থার্টি ফোর্থ স্ট্রিট"-এ মরিন ওহারার সাথে পার্শ্ব ভূমিকায় অভিনয়ের সুযোগ পান। কিশোরী বয়সে তিনি "রেবেল উইদাউট আ কজ" (১৯৫৫) ছবিতে তার প্রথম শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। তিনি সঙ্গীতধর্মী "ওয়েস্ট সাইড স্টোরি" (১৯৬১) ও "জিপসি" (১৯৬২) ছবিতে শ্রেষ্ঠাংশে অভিনয় করেন। তিনি "স্প্লেনডর ইন দ্য গ্রাস" (১৯৬১) ও "লাভ উইথ দ্য প্রপার স্ট্রেঞ্জার" (১৯৬৩) চলচ্চিত্রের জন্য শ্রেষ্ঠ অভিনেত্রী বিভাগে আরও দুটি একাডেমি পুরস্কারে মনোনীত হন।
জোড়বাংলো সুকিয়াপোখরি সমষ্টি উন্নয়ন ব্লক

জোড়বাংলো সুকিয়াপোখরি সমষ্টি উন্নয়ন ব্লক হল পশ্চিমবঙ্গের দার্জিলিং জেলার দার্জিলিং সদর মহকুমার অন্তর্গত একটি প্রশাসনিক বিভাগ। ব্লকটি জোড়বাংলো ও সুকিয়াপোখরি থানার অধীনস্থ। ব্লকের সদর দফতর সুকিয়াপোখরিতে অবস্থিত।
সুকিয়াপোখরি অক্ষ-দ্রাঘিমাংশে অবস্থিত। সমগ্র ব্লকটির আয়তন ৩৮৫.৯৮ বর্গকিলোমিটার।
২০১১ সালের জনগণনা অনুযায়ী, জোড়বাংলো সুকিয়াপোখরি ব্লকের মোট জনসংখ্যা ১,১৩,৫১৬। এর মধ্যে ৮৬,৬৩৭ জন গ্রামবাসী এবং ২৬,৮৭৯ জন শহরবাসী। অন্যদিকে ব্লকের মোট জনসংখ্যার মধ্যে ৫৬,২৩২ জন পুরুষ এবং ৫৭,২৮৪ জন মহিলা। তফসিলি জাতি-তালিকাভুক্ত জনসংখ্যা ৬,৪১৫ এবং তফসিলি উপজাতি-তালিকাভুক্ত জনসংখ্যা ৩৪,০৮৮।
২০১১ সালের জনগণনা অনুযায়ী, জোড়বাংলো সুকিয়াপোখরি ব্লকের মোট সাক্ষর জনসংখ্যা ৮৬,০০৪। এর মধ্যে ৪৬,৩২৩ জন পুরুষ এবং ৩৯,৬৮১ জন মহিলা।
ভারতী ব্রেইল

ভারতী ব্রেইল ( ), বা ভারতীয় ব্রেইল (হিন্দি: "" "ইন্ডিয়ান ব্রেইল"), হচ্ছে ভারতের ভাষাসমূহ লেখার জন্য একটি ব্রেইল পদ্ধতি। ভারত স্বাধীনতা পাওয়ার পর, ভারতের বিভিন্ন স্থানে ভিন্নভিন্ন ভাসার জন্য এগারোটি ব্রেইল লিখন পদ্ধতি প্রচলিত ছিল। ১৯৫১ সালে ভারতী ব্রেইল নামে একটি জাতীয় মান গ্রহণ করা হয়, যা শ্রীলঙ্কা, নেপাল, এবং বাংলাদেশে ব্যবহার হয়ে আসছে। ভারত এবং নেপালে নেপালি ভাষার উচ্চারণে, এবং ভারত ও শ্রীলঙ্কায় তামিল ভাষার উচ্চারণে কিছুটা তারতম্য রয়েছে। কয়েকটা বর্ণে তারতম্য সহ ভারত এবং বাংলাদেশে বাংলা ব্রেইলের মধ্যে অনেকটা তফাৎ বিদ্যমান।
ভারতীয় লিপির জন্য প্রধানত নিচের চার্ট প্রযোজ্য। যে বর্ণগুলো রোমানীকরন হয় না, তা বন্ধনীর মাধ্যমে দেখানো হল।
কিছু বিরামচিহ্ন (কমা, আবদ্ধ উদ্ধৃতি) বর্ণকে প্রতিস্থাপিত করে থাকে।
মাইনীমুখ ইউনিয়ন

মাইনীমুখ বাংলাদেশের রাঙ্গামাটি জেলার অন্তর্গত লংগদু উপজেলার একটি ইউনিয়ন।
মাইনীমুখ ইউনিয়নের আয়তন ৩৫,৪৪৭ একর (১৪৩.৪৫ বর্গ কিলোমিটার)।
২০২২ সালের পরিসংখ্যান অনুযায়ী ইউনিয়নের জনসংখ্যা ১,৯০৩জন। এর মধ্যে ১৭,৪৩৫জন মুসলিম, জন ৯৭২বৌদ্ধ, ৬০৫জন হিন্দু ও ১জন খ্রিস্টানধর্মের অনুসারী।
লংগদু উপজেলার পশ্চিমাংশে মাইনীমুখ ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৪ কিলোমিটার। এ ইউনিয়নের উত্তরে আটারকছড়া ইউনিয়ন; পূর্বে কালাপাকুজ্যা ইউনিয়ন, কাপ্তাই হ্রদ, গুলশাখালী ইউনিয়ন ও বগাচতর ইউনিয়ন, দক্ষিণে লংগদু ইউনিয়ন এবং পশ্চিমে খাগড়াছড়ি জেলার মহালছড়ি উপজেলার মুবাছড়ি ইউনিয়ন ও ক্যায়াংঘাট ইউনিয়ন অবস্থিত।
মাইনীমুখ ইউনিয়ন লংগদু উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম লংগদু থানার আওতাধীন। এটি জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি ৩টি মৌজা নিয়ে গঠিত। এ ইউনিয়নের গ্রামগুলো হল:
মাইনীমুখ ইউনিয়নের সাক্ষরতার হার ৪১.৬৮%। এ উপজেলায় ১টি কলেজ, ১টি আলিম মাদ্রাসা, ২টি মাধ্যমিক বিদ্যালয়, ২টি দাখিল মাদ্রাসা, ১টি নিম্ন মাধ্যমিক বিদ্যালয় ও ১০টি প্রাথমিক বিদ্যালয় রয়েছে।
রাঙ্গামাটি জেলা সদর থেকে মাইনীমুখ ইউনিয়নে যোগাযোগের একমাত্র মাধ্যম নৌপথ। তবে খাগড়াছড়ি থেকে বাস বা সিএনজি যোগে সড়কপথে যোগাযোগ করা যায়। এছাড়া লংগদু উপজেলা সদর থেকে সড়ক ও নৌ উভয় পথে যোগাযোগ করা যায়। 
মাইনীমুখ ইউনিয়নের মধ্য দিয়ে প্রবাহিত হচ্ছে মাইনী নদী ও পূর্ব সীমান্তে রয়েছে কাপ্তাই হ্রদ। এছাড়া রয়েছে গাঁথাছড়া খাল।
মাইনীমুখ ইউনিয়নের প্রধান ২টি হাট-বাজার হল মাইনীমুখ বাজার এবং বাইট্টাপাড়া বাজার।
ডায়ানা রিগ

ডেম এনিড ডায়ানা এলিজাবেথ রিগ, ডিবিই (; ২০ জুলাই ১৯৩৮ - ১০ সেপ্টেম্বর ২০২০) একজন ইংরেজ অভিনেত্রী ছিলেন। তিনি "দি অ্যাভেঞ্জার্স" (১৯৬৫-৬৮) টেলিভিশন ধারাবাহিকে এমা পিল এবং "গেম অব থ্রোনস" (২০১৩-১৭) টেলিভিশন ধারাবাহিকে ওলেনা টাইরেল চরিত্রে অভিনয় করে প্রসিদ্ধি লাভ করেন। তিনি লন্ডন ও নিউ ইয়র্কে "মেডিয়া" মঞ্চনাটকে নাম ভূমিকায় অভিনয় করেন। এই কাজের জন্য তিনি ১৯৯৪ সালে মঞ্চনাটকে শ্রেষ্ঠ কেন্দ্রীয় অভিনেত্রী বিভাগে টনি পুরস্কার অর্জন করেন। নাটকে অবদানের জন্য তিনি ১৯৮৮ সালে সিবিই উপাধিতে এবং ১৯৯৪ সালে ডেম উপাধিতে ভূষিত হন।
১৯৫৭ সালে "দ্য ককেসিয়ান চক সার্কেল" দিয়ে রিগের পেশাদার মঞ্চ অভিনয় জীবন শুরু হয়। তিনি ১৯৫৯ সালে রয়্যাল শেকসপিয়ার কোম্পানিতে যোগদান করেন। ১৯৭১ সালে "আবেলার্ড অ্যান্ড হেলোইস" মঞ্চনাটক দিয়ে তার ব্রডওয়ে মঞ্চে অভিষেক হয়। তিনি "আ মিডসামার নাইট্‌স ড্রিম" (১৯৬৮) ছবিতে হেলেনা, "অন হার ম্যাজেস্টিস সিক্রেট সার্ভিস" (১৯৬৯) ছবিতে জেমস বন্ডের স্ত্রী কাউন্টেস টেরেসা দি ভিসেঞ্জো, "দ্য গ্রেট মাপেট কেপার" (১৯৮১) ছবিতে লেডি হলিডে এবং "ইভল আন্ডার দ্য সান" (১৯৮২) ছবিতে আর্লেনা মার্শাল চরিত্রে অভিনয় করেন। তার অন্যান্য টেলিভিশন নাটকগুলো হল "ইউ, মি অ্যান্ড দ্য অ্যাপোক্যালিপ্স" (২০১৫), "ডিটেক্টোরিস্টস" (২০১৫) ও "ডক্টর হু" (২০১৩)।
রিগ ১৯৩৮ সালের ২০শে জুলাই ওয়েস্ট রাইডিং অব ইয়র্কশায়ারের (বর্তমান দক্ষিণ ইয়র্কশায়ার) ডোনকেস্টারে জন্মগ্রহণ করেন। তার মাতা বেরিল হিল্ডা (বিবাহপূর্ব হেলিওয়েল; ১৯০৮-১৯৮১) এবং পিতা লুইস রিগ (১৯০৩-১৯৬৮) ইয়র্কশায়ারে জন্মগ্রহণকারী একজন রেলওয়ে প্রকৌশলী ছিলেন। দুই মাস বয়স থেকে আট বছর পর্যন্ত রিগ ভারতের রাজস্থানের বিকানারে বসবাস করতেন। তার পিতা সেখানে বিকানার রাজ্য রেলওয়ের রেলওয়ে নির্বাহী হিসেবে কাজ করতেন। এই সময়ে তিনি তার দ্বিতীয় ভাষা হিসেবে হিন্দি ভাষায় কথা বলতেন।
এরপর তাকে ইংল্যান্ডে পাঠিয়ে দেওয়া হয়। সেখানে তিনি পাডসির নিকটবর্তী মোরাভিয়ান বসতির ফুলনেক বালিকা বিদ্যালয়ে পড়াশোনা করেন। রিগ বোর্ডিং স্কুলটি অপছন্দ করতেন এবং নিজেকে জলবিহীন মাছের মত মনে করতেন, কিন্তু তিনি বিশ্বাস করতেন যে ইয়র্কশায়ার তার চরিত্র গঠনে ভারতের চেয়ে বেশি ভূমিকা রেখেছিল। তিনি ১৯৫৫-৫৭ সাল পর্যন্ত রয়্যাল একাডেমি অব ড্রামাটিক আর্টে অভিনয়ের প্রশিক্ষণ নেন, সেখানে তার সহপাঠি ছিলেন গ্লেন্ডা জ্যাকসন ও সিয়ান ফিলিপস।
রিগ ১৯৬০-এর দশকে ব্রিটিশ টেলিভিশন ধারাবাহিক "দি অ্যাভেঞ্জার্স" (১৯৬১-৬৯)-এর ৫১টি পর্বে প্যাট্রিক ম্যাকনির বিপরীতে গোয়েন্দা এমা পিল চরিত্রে অভিনয় করেন। এই চরিত্রে দুটি পর্বের চিত্রধারণের পর এলিজাবেথ শেপার্ডকে বাদ দেওয়া হলে তাকে শেপার্ডের স্থলাভিষিক্ত করা হয়। রিগ এই অনুষ্ঠানটি না দেখেই খেয়ালের বশে এই চরিত্রের জন্য অডিশন দেন। ধারাবাহিকটি ব্যাপক সফলতা অর্জন করলেও গোপনীয়তার অভাবের জন্য তিনি তা অপছন্দ করতেন। এছাড়া যৌন আবেদনের প্রতীক হিসেবে তার অবস্থান নিয়ে তিনি স্বাচ্ছন্দ্য বোধ করতেন না। ২০১৯ সালে "দ্য গার্ডিয়ান"-কে দেওয়া এক সাক্ষাৎকারে তিনি বলেন, "রাতারাতি যৌন আবেদনের প্রতীক হয়ে ওঠা তাকে অবাক করেছিল"। প্রযোজনা সংস্থা অ্যাসোসিয়েটেড ব্রিটিশ কর্পোরেশন (এবিসি) তার সাথে যেমন আচরণ করত তা তার অপছন্দ ছিল।
রিগ ২০২০ সালের ১০ই সেপ্টেম্বর ৮২ বছর বয়সে লন্ডনে তার নিজ বাড়িতে মৃত্যুবরণ করেন। তার কন্যা রেচেল স্টার্লিং জানান তিনি মার্চ মাস থেকে ক্যান্সার রোগের চিকিৎসাধীন ছিলেন এবং এই রোগের কারণেই তিনি মারা যান।
মোসারাবে

মোসারাবে বা মোথারাবে (আরবি - مستعرب [মুস্তা'রাব] ; স্পেনীয় - "mozárabe" ; পর্তুগিজ - " moçárabes") হল ৭১১ খ্রিষ্টাব্দে ইবেরীয় উপদ্বীপে (স্পেন ও পর্তুগাল) আরবী আগ্রাসনের পর থেকে ১২ - ১৩ শতাব্দী পর্যন্ত মুসলিম অধিকৃত আল আন্দালুসে (বর্তমান "আন্দালুথিয়া") বসবাসকারী খ্রিস্টীয় একটি উপজাতি। এরা ইসলাম ধর্ম গ্রহণ না করলেও বাহ্যিক আচার ব্যবহার ও বেশভূষায় আরবীদের দ্বারা অনেকটাই প্রভাবিত হয়েছিল। তাদের ভাষা মূলগতভাবে তৎকালীন সময়ে ইবেরীয় উপদ্বীপে চালু রোমানস হলেও সে'সময় তাতে আরবী ভাষারও ব্যাপক প্রভাব পড়ে। উপদ্বীপের উত্তরাংশের খ্রিস্টীয় রাজ্যগুলির সাথে দক্ষিণের মুসলমান রাজ্যগুলির যোগসূত্র হিসেবেও এদের ভূমিকা ছিল উল্লেখযোগ্য। শিক্ষাদীক্ষা, ব্যবসাবাণিজ্য, ধর্ম, প্রভৃতি নানাক্ষেত্রেই ইবেরীয় উপদ্বীপের সংস্কৃতিতে তাদের অবদান উল্লেখের দাবি রাখে।
কমিউনিস্ট রাষ্ট্র

বর্তমান এবং পূর্ববর্তী সমাজতান্ত্রিক রাষ্ট্রের মানচিত্র
বর্তমানে ৫টি রাষ্ট্র কমিউনিস্ট রাষ্ট্র হিসাবে টিকে রয়েছে।
!দেশ
!প্রথম রাষ্ট্রপ্রধান
!সময়কাল
!দলের নাম
৩০ এপ্রিল ১৯৭৫ (দক্ষিণ ভিয়েতনাম)
২ জুলাই ১৯৭৬ (একত্রিত)
রানিনগর বিধানসভা কেন্দ্র

রানিনগর (বিধানসভা কেন্দ্র) ভারতের পশ্চিমবঙ্গ রাজ্যের মুর্শিদাবাদ জেলার একটি বিধানসভা কেন্দ্র। রানিনগর বিধানসভা কেন্দ্রটি ১৯৫৭ এবং ১৯৬২ সালে সংক্ষিপ্ত সময়ের জন্য আসনটি বিদ্যমান ছিল। এটি ২০১১ সালে পুনর্গঠিত হয়।
ভারতের সীমানা পুনর্নির্ধারণ কমিশনের নির্দেশিকা অনুসারে, ৬৩ নং রানিনগর বিধানসভা কেন্দ্রটি রানিনগর-১ সমষ্টি উন্নয়ন ব্লক এবং কালিনগর-১, কালিনগর-২, মালিবাড়ি-১, মালিবাড়ি-২ এবং রানিনগর-১ গ্রাম পঞ্চায়েত গুলি রানিনগর-২ সমষ্টি উন্নয়ন ব্লক এবং ধুলাউড়ি গ্রাম পঞ্চায়েত
রানিনগর বিধানসভা কেন্দ্রটি ১১ নং মুর্শিদাবাদ লোকসভা কেন্দ্রের অন্তর্গত।
২০১১ সালের নির্বাচনে, কংগ্রেসের ফিরোজা বেগম তার নিকটতম প্রতিদ্বন্দ্বী ফরওয়ার্ড ব্লকের মকসুদ বেগমকে পরাজিত করেন।
রানিনগর বিধানসভা কেন্দ্রটি ১৯৫৭ এবং ১৯৬২ সালে সংক্ষিপ্ত সময়ের জন্য বিদ্যমান ছিল। নির্দলের সৈয়দ বদরুদ্দীন উভয় বছরই জয়ী হন।
গেওর্গি মালেনকোভ

গেওর্গি মাক্সিমিলিয়ানোভিচ মালেনকোভ (; জীবনকাল: ৮ জানুয়ারি ১৯০২ – ১৪ জানুয়ারি ১৯৮৮) একজন সোভিয়েত রাজনীতিবিদ ছিলেন যিনি জোসেফ স্তালিন উত্তরসূরী হিসাবে ১৯৫৩ থেকে ১৯৫৫ সাল পর্যন্ত সোভিয়েত ইউনিয়নের প্রধানমন্ত্রী এবং ১৯৫৩ সালে সীমিত সময়ের জন্য সোভিয়েত ইউনিয়নের প্রধান নেতার দায়িত্ব পালন করেন।
ভ্লাদিমির লেনিন এর সাথে ব্যক্তিগত সংযোগ তাকে সোভিয়েত নেতৃত্বে নিয়ে আসে। ১৯২৫ সাল নাগাদ তিনি দলের রেকর্ড তত্ত্বাবধায়নের দায়িত্বে নিযুক্ত হন। এটি তাকে স্তালিনের সংস্পর্শে নিয়ে আসে, যিনি তৎকালীন সময়ে সোভিয়েত ইউনিয়নের কমিউনিস্ট পার্টির সাধারণ সম্পাদক এবং সোভিয়েত ইউনিয়নের প্রধান নেতা। তাদের দুইজনের এই মিত্রতার ফলস্বরূপ স্তালিনের শুদ্ধি কর্মসূচির সঙ্গে ব্যাপকভাবে জড়িয়ে পড়েন তিনি এবং স্তালিন তাকে বিশ্বব্যাপী দ্বিতীয় বিশ্বযুদ্ধকালীন সমযয়ে সোভিয়েত ক্ষেপণাস্ত্র কর্মসূচির প্রধান দায়িত্ব পালন করেন। ১৯৪৬ থেকে ১৯৪৭ সাল পর্যন্ত তিনি মন্ত্রিপরিষদের ক্ষেপণাস্ত্র প্রযুক্তি বিষয়ক বিশেষ কমিটির চেয়ারম্যান পদে নিযুক্ত হন। নিজের পদ ও স্তালিনের সঙ্গে সুসম্পর্ক বজায় রাখতে তিনি মার্শাল গেওর্গি জুকোভকে পদচ্যুত করেন এবং লেনিনগ্রাদের সঙ্গে সম্পৃক্ত সকল গৌরব ও অর্জনকে বিনষ্ট করে দেন যাতে মস্কো সোভিয়েত ইউনিয়নের রাজধানী এবং প্রধান সাংস্কৃতিক কেন্দ্র হিসাবে নিজের মর্যাদা অক্ষুণ্ণ রাখতে পারে।
৫ মার্চ ১৯৫৩ সালে জোসেফ স্তালিনের মৃত্যুর পর তিনি রাষ্ট্রের অস্থায়ী প্রধান নেতা এবং একইসঙ্গে সোভিয়েত ইউনিয়নের প্রধানমন্ত্রী নিযুক্ত হন। কিন্তু দলীয় কোন্দলের জেরে কমিউনিস্ট পার্টির প্রথম মহাসচিব নিকিতা খ্রুশ্চেভ প্রধান নেতা হিসাবের মালেনকোভের স্থান দখল করে নেয়। খ্রুশ্চেভ তাকে নিজের শত্রু ভেবে ১৯৫৫ সাল নাগাদ প্রধানমন্ত্রীর পদ থেকে পদত্যাগ করতে বাধ্য করে। ১৯৫৭ সালে মালেনকোভ নিকিতা খ্রুশ্চেভের বিরুদ্ধে একটি অভ্যুত্থান করে ব্যর্থ হন। এরপর তাকে দল থেকেও বহিষ্কার করা হয়। এরপর তিনি কাজাখস্তানে পালিয়ে জান এবং বাকি জীবন সেখানেই লোকচক্ষুর আড়ালে কাটিয়ে দেন।
আন্দ্রেই গ্রোমিকো

আন্দ্রেই এন্ড্রেয়েভিচ গ্রোমিকো (১৮ জুলাই ১৯০৯ – ২ জুলাই ১৯৮৯) শীতল যুদ্ধ এর সময় সোভিয়েত কমিউনিস্ট রাজনীতিবিদ ছিলেন। (পররাষ্ট্র মন্ত্রণালয়) (১৯৫৭-১৯৮৫) সোভিয়েত ইউনিয়ন রাষ্ট্রপতি প্রধানের তালিকা এবং চেয়ারম্যান হিসাবে মন্ত্রী হিসেবে দায়িত্ব পালন করেন। সোভিয়েত (সুপ্রিম সোভিয়েত) (১৯৮৫-১৯৮৮) সুপ্রিম সোভিয়েত প্রেসিডিয়ামের সভাপতি তিনি ১৯৮৮ সালে অবসর গ্রহণ না হওয়া পর্যন্ত গ্রামীণ সোভিয়েত পররাষ্ট্র নীতিতে অনেক শীর্ষ সিদ্ধান্তের জন্য দায়ী ছিলেন। ১৯৪০-এর দশকে পশ্চিমা মিঃ জাতিসংঘ নিরাপত্তা পরিষদ -এর সোভিয়েত ভেটোর ঘন ঘন ব্যবহারের কারণে নায়ট ("মিঃ না") বা "গ্রিম গ্রম"।
গ্রমিকার রাজনৈতিক কর্মজীবন ১৯৩২ সালে পিপলস কমিস্যারিয়্যাট ফর ফরেন এফেয়ার্স (১৯৪৬ সালে পররাষ্ট্র মন্ত্রণালয়ের নাম পরিবর্তন করে) তার কর্মজীবন শুরু করে। তিনি জাতিসংঘ -এর সোভিয়েত চিরস্থায়ী প্রতিনিধি হওয়ার জন্য ১৯৪৬ সালে যুক্তরাস্ট্রের ১৯৪৩ সালে সোভিয়েত রাষ্ট্রদূত হন। সোভিয়েত ইউনিয়নে ফিরে আসার পর তিনি মার্কিন যুক্তরাষ্ট্রের পররাষ্ট্র বিষয়ক পররাষ্ট্রমন্ত্রী (পররাষ্ট্রমন্ত্রীর উপ-উপমন্ত্রী) এবং পরবর্তীতে ইউএসএসআর ফরেন এক্সচেঞ্জের প্রথম উপ পররাষ্ট্রমন্ত্রী পররাষ্ট্র মন্ত্রণালয়ের প্রথম উপ-মন্ত্রী হন।। ১৯৫২ সালে তিনি যুক্তরাজ্য এ সোভিয়েত রাষ্ট্রদূত হয়েছিলেন।
শার্মিন আক্তার

শার্মিন আক্তার বাল্যবিবাহ ও জোরপূর্বক বিবাহের বিরুদ্ধে লড়াই করা একজন বাংলাদেশী নারী। শার্মিন ১৫ বছর বয়স কালে একজন ৩২ বছর বয়সী পুরুষের সাথে বিয়ে করিয়ে দেয়ার জন্য তার মায়ের চেষ্টাকে প্রতিহত করেন এবং তার শিক্ষা চালিয়ে যাওয়ার জন্য লড়াই করেন।শারমিন রাজাপুর পাইলট গার্লস হাই স্কুলের একজন ছাত্রী। তিনি বাল্যবিবাহ এবং জোরপূর্বক বিবাহের বিরুদ্ধে লড়াইয়ের জন্য একজন আইনজীবী হতে চান। তিনি ইন্টারন্যাশনাল উইমেন অব কারেজ অ্যাওয়ার্ড থেকে সাহসী পুরস্কার প্রাপক একজন আন্তর্জাতিক নারী।
সকল সমস্যা সত্ত্বেও ২০১৭ সালে তার স্কুলে সফলভাবে পরীক্ষায় সাফল্য নিয়ে আসে এবং প্রধান শিক্ষকের কাছ থেকে প্রশংসা অর্জন করেন।
উইলেম ডাফো

উইলিয়াম জেমস "উইলেম" ডাফো (; জন্ম: ২২ জুলাই ১৯৫৫) হলেন একজন ইতালীয় নাগরিকত্বপ্রাপ্ত মার্কিন অভিনেতা। একজন প্রসিদ্ধ চরিত্র অভিনেতা ডাফো একাধিক পুরস্কার ও মনোনয়ন লাভ করেছেন, তন্মধ্যে উল্লেখযোগ্য হল তিনটি শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন। ডাফোকে প্রায়ই পল শ্রেডার, আবেল ফেরারা, লার্স ফন ট্রায়ার, ও ওয়েস অ্যান্ডারসনদের মত চলচ্চিত্র নির্মাতাদের সাথে কাজ করতে দেখা যায়।
ডাফো দ্য উস্টার গ্রুপ থিয়েটার কোম্পানির প্রতিষ্ঠাতা সদস্য। সেখানে তিনি কয়েকটি মঞ্চনাটকে অভিনয় করেছেন। ডাফো ১৯৮০ সালে "হ্যাভেন্স গেট" দিয়ে চলচ্চিত্রে পদার্পণ করেন, কিন্তু তাকে এই চলচ্চিত্র থেকে বাদ দেওয়া হয়। তার প্রথম প্রধান চলচ্চিত্র ভূমিকা ছিল "দ্য লাভলেস" (১৯৮২) চলচ্চিত্রে আইন বহির্ভূত বাইক চালক চরিত্রে এবং পরে "স্ট্রিটস অব ফায়ার" (১৯৮৪) ও "টু লিভ অ্যান্ড ডাই ইন এল.এ." (১৯৮৫) ছবিতে প্রধান খলচরিত্রে অভিনয় করনে। ডাফো অলিভার স্টোনের "প্লাটুন" (১৯৮৬) ছবিতে সার্জেন্ট এলিয়াস চরিত্রে অভিনয় করে তার প্রথম শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন। ১৯৮৮ সালে ডাফো মার্টিন স্কোরসেজির "দ্য লাস্ট টেম্পটেশন অব ক্রাইস্ট" ছবিতে জেসাস ও জিন হ্যাকম্যানের সাথে "মিসিসিপি বার্নিং" ছবিতে অভিনয় করেন; দুটি ছবিই বিতর্কিত হয়। পরবর্তীতে "বর্ন অন দ্য ফোর্থ অব জুলাই" (১৯৮৯) ও "ওয়াইল্ড অ্যাট হার্ট" (১৯৯০) ছবিতে ছোট চরিত্রে অভিনয়ের পর পল শ্রেডারের পরিচালনায় অভিনয় করার ছয়টি চলচ্চিত্রের প্রথমটি চলচ্চিত্র নাট্যধর্মী "লাইট স্লিপার" (১৯৯২)-এ অভিনয় করেন। তিনি ১৯৯৩ সালে যৌন উত্তেজক থ্রিলার "বডি অব এভিডেন্স" ছবিতে ম্যাডোনার সাথে শ্রেষ্ঠাংশে অভিনয় করেন এবং "ক্লেয়ার অ্যান্ড প্রেজেন্ট ডেঞ্জার" (১৯৯৪), "দি ইংলিশ পেশন্ট" (১৯৯৬), "স্পিড টু: ক্রুজ কন্ট্রোল" (১৯৯৭) ও "দ্য বুনডক সেন্ট্‌স" (১৯৯৯)।
"শ্যাডো অব দ্য ভ্যাম্পায়ার" (২০০০) ছবিতে মাক্স শ্রেক ভূমিকার জন্য শ্রেষ্ঠ পার্শ্ব অভিনেতা বিভাগে তার দ্বিতীয় একাডেমি পুরস্কারের মনোনয়নের পর তাকে সুপারহিরো চলচ্চিত্র "স্পাইডার-ম্যান" (২০০২) ছবিতে নরমান অসবর্ন, "ওয়ান্স আপন আ টাইম ইন মেক্সিকো" (২০০৩) ও "থ্রিপল এক্স: স্টেট অব দ্য ইউনিয়ন" (২০০৫) ছবিতে খলচরিত্রে দেখা যায়। ২০০৯ সালে তিনি লার্স ফন ট্রায়ার পরিচালিত পরিক্ষণধর্মী "অ্যান্টিক্রাইস্ট" চলচ্চিত্রে শ্রেষ্ঠাংশে অভিনয় করেন। পরবর্তীতে তিনি "দ্য ফল্ট ইন আওয়ার স্টারস", "জন উইক", ও "দ্য গ্র্যান্ড বুদাপেস্ট হোটেল" (২০১৪), "দ্য গ্রেট ওয়াল" (২০১৬), "মার্ডার অন দি অরিয়েন্ট এক্সপ্রেস" ও "দ্য ফ্লোরিডা প্রজেক্ট" (২০১৭) ছবিতে অভিনয় করেন। "দ্য ফ্লোরিডা প্রজেক্ট" ছবিতে তার কাজের জন্য তিনি শ্রেষ্ঠ পার্শ্ব অভিনেতা বিভাগে তার তৃতীয় একাডেমি পুরস্কারের মনোনীত হন।
ডাফো "ফাইন্ডিং নেমো" (২০০৩) ও এর অনুবর্তী পর্ব "ফাইন্ডিং ডরি" (২০১৬), "ফ্যান্ট্যাস্টিক মিস্টার ফক্স" (২০০৯), "জন কার্টার" (২০১২), ও "ডেথ নোট" (২০১৭) ছবিতে কণ্ঠ দেন। এছাড়া তিনি "স্পাইডার-ম্যান" (২০০২), "ফাইন্ডিং নেমো" (২০০৩), "জেমস বন্ড ০০৭: এভরিথিং অর নাথিং" (২০০৩) ও "বিয়ন্ড: টু সোলস" (২০১৩) ভিডিও গেমে কণ্ঠ দেন।